Avis juridique important

|

31991L0495

Neuvoston direktiivi 91/495/ETY, annettu 27 päivänä marraskuuta 1990, terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa

Virallinen lehti nro L 268 , 24/09/1991 s. 0041 - 0055 Suomenk. erityispainos Alue 3 Nide 39 s. 0030  Ruotsink. erityispainos Alue 3 Nide 39 s. 0030

NEUVOSTON DIREKTIIVI,annettu 27 päivänä marraskuuta 1990,terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa (91/495/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäkaninliha ja tarhatun riistan liha sisältyvät perustamissopimuksen liitteessä II olevaan tuoteluetteloon; kanien ja riistan tarhaus kuuluu yleensä maatalouden alaan; tarhaus on tulonlähde osalle maatalousväestöstä,kyseisen alan järkevän kehityksen varmistamiseksi ja tuottavuuden parantamiseksi on yhteisön tasolla annettava säännöt terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa,jäsenvaltioiden väliset erot terveyttä ja eläinten terveyttä koskevien vaatimusten osalta olisi poistettava yhteisön sisäisen kaninlihan ja tarhatun riistan lihan kaupan edistämiseksi sisämarkkinoiden täydellistä toteuttamista varten,kotieläimiin ja ihmisiin tarttuvat taudit voivat levitä kaninlihan ja tarhatun riistan lihan välityksellä; on tarpeen antaa säännöt, joiden avulla kyseisiä vaaroja voidaan hallita,kyseistä lihaa on käsiteltävä hyvissä hygieenisissä olosuhteissa, jotta vältettäisiin elintarvikkeista aiheutuvat tartunnat ja myrkytykset,eläintaudeista ilmoittamisesta yhteisössä 21 päivänä joulukuuta 1982 annetussa neuvoston direktiivissä 82/894/ETY(4), sellaisena kuin se on viimeksi muutettuna direktiivillä 89/162/ETY(5), säädetään eläintaudeista ilmoittamista koskevista vaatimuksista yhteisössä; on tarpeen saada tietyistä tarhatussa riistassa esiintyvistä tarttuvista taudeista samat tiedot kuin muista kotieläimistä,terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetussa neuvoston direktiivissä 64/433/ETY(6), sellaisena kuin se on viimeksi muutettuna direktiivillä 89/662/ETY(7), ja terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetussa neuvoston direktiivissä 71/118/ETY(8), sellaisena kuin se on viimeksi muutettuna direktiivillä 90/539/ETY(9), säädetään vastaavasti tuoretta lihaa ja tuoretta siipikarjanlihaa koskevista terveysvaatimuksista; riistantuotantoon käytetyt tarhatut luonnonvaraiset eläimet ovat samankaltaisia kuin tarhatut nisäkkäät ja tarhatut linnut; siksi on tarpeen laajentaa tuoreen lihan ja siipikarjanlihan kauppaan jo sovellettavat terveyssäännöt koskemaan tarhatun riistan lihaa, ottaen samalla huomioon tietyt erityisnäkökohdat,on aiheellista säätää paikallisesti myytäviä pieniä kaninlihan ja tarhatun riistan lihan määriä koskevista poikkeuksista,määrämaana olevan jäsenvaltion suorittamien tarkastusten järjestämiseen ja seurantaan sekä toteutettaviin suojatoimenpiteisiin olisi sovellettava eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetussa neuvoston direktiivissä 90/425/ETY(10) säädettyjä yleisiä sääntöjä, jakomission tehtäväksi olisi annettava päättää toimenpiteistä tämän direktiivin panemiseksi täytäntöön; tätä varten on tarpeen säätää menettelyistä tiiviin ja tehokkaan yhteistyön aikaansaamiseksi komission ja jäsenvaltioiden välillä pysyvässä eläinlääkintäkomiteassa,ON ANTANUT TÄMÄN DIREKTIIVIN:I LUKU Yleiset säännöt 1 artikla Tässä direktiivissä säädetään terveyttä ja eläinten terveyttä koskevista vaatimuksista kaninlihan ja tarhatun riistan lihan tuotannossa ja markkinoille saattamisessa.2 artikla Tässä direktiivissä sovelletaan direktiivin 64/433/ETY 2 artiklan ja direktiivin 71/118/ETY 2 artiklan määritelmiä.Lisäksi tarkoitetaan:1 `kaninlihalla` kotieläimenä pidettävän kanin kaikkia elintarvikkeeksi soveltuvia osia;2 `tarhatun riistan lihalla` vankeudessa syntyneiden, kasvatettujen ja teurastettujen luonnonvaraisten maanisäkkäiden tai luonnonvaraisten lintujen, mukaan lukien kaikki direktiivin 90/539/ETY 2 artiklan 1 kohdassa tarkoitetut lajit, kaikkia elintarvikkeeksi soveltuvia osia;3 `tarhatulla riistalla` maanisäkkäitä tai lintuja, joiden ei katsota olevan kotieläimiä ja jotka eivät ole direktiivin 64/433/ETY 1 artiklan 1 kohdassa tai neuvoston direktiivin 71/118/ETY 1 artiklassa tarkoitettuja eläimiä, mutta joita tarhataan kotieläiminä. Sellaisten luonnonvaraisten nisäkkäiden, jotka elävät aidatulla alueella vapaina samankaltaisissa oloissa kuin luonnonvarainen riista, ei kuitenkaan katsota olevan tarhattua riistaa;4 `tuotantomaalla` jäsenvaltiota, jonka alueella tuotantotila sijaitsee.II LUKU Kaninlihan tuotantoon ja markkinoille saattamiseen sovellettavat säännöt 3 artikla 1 Jäsenvaltioiden on huolehdittava, että:a) kaninliha on saatu laitoksesta, joka täyttää direktiivissä 71/118/ETY säädetyt yleiset edellytykset ja joka on hyväksytty tätä lukua varten 14 artiklaa noudattaen;b) kaninliha on peräisin sellaisilta tiloilta tai alueilta olevista eläimistä, joille ei ole määrätty rajoituksia eläinten terveyteen liittyvin perustein;c) kaninliha on peräisin eläimistä, joille virkaeläinlääkäri tai, direktiivin 71/118/ETY 4 artiklan mukaisesti, tämän avustaja on tehnyt tämän direktiivin liitteessä I olevan I luvun menettelyä noudattaen ante mortem -tarkastuksen, ja joiden on katsottu soveltuvan teurastettaviksi tämän tarkastuksen jälkeen;d) kaninliha on käsitelty direktiivin 71/118/ETY liitteessä I olevan V luvun mukaisissa tyydyttävissä hygieniaolosuhteissa 28 a ja 28 b kohtaa lukuun ottamatta;e) kaninliha on läpikäynyt virkaeläinlääkärin tai, direktiivin 71/118/ETY 4 artiklan mukaisesti, tämän avustajan tämän direktiivin liitteessä I olevan II luvun menettelyä noudattaen tekemän post mortem -tarkastuksen eikä lihassa ole todettu mitään muutoksia, lukuun ottamatta juuri ennen teurastusta syntyneitä traumaattisia muutoksia tai paikallisia epämuodostumia tai muutoksia, edellyttäen, että varmistetaan tarvittaessa asianmukaisin laboratoriokokein, että ne eivät tee ruhoa tai teurastuksen sivutuotteita elintarvikkeeksi kelpaamattomaksi tai ihmisten terveydelle vaaralliseksi;f) kaninlihassa on tämän direktiivin liitteessä I olevan II luvun mukainen terveysmerkintä.Edellä mainitun luvun säännösten muuttamiseksi tai täydentämiseksi voidaan tarvittaessa tehdä päätös 20 artiklassa säädetyn menettelyn mukaisesti erityisesti kaupassa käytettyjen erilaisten lihan esillepanoa koskevien tapojen huomioon ottamiseksi, edellyttäen, että ne ovat hygieniasääntöjen mukaisia; kyseisessä menettelyssä on määritettävä erityisesti ja sen estämättä mitä kyseisessä luvussa säädetään - ensimmäisen kerran ennen 1 päivää tammikuuta 1992 - edellytykset, joiden mukaisesti voidaan sallia ruhojen, ruhon osien tai teurastuksen sivutuotteiden pitäminen kaupan suurissa pakkauksissa, joita ei ole merkitty kyseisen luvun 11 jakson 3 kohdan a alakohdan mukaisesti;g) kaninliha varastoidaan tämän direktiivin liitteessä I olevan IV luvun menettelyä noudattaen post mortem- tarkastuksen jälkeen tyydyttävissä hygieniaolosuhteissa 14 artiklan mukaisesti hyväksytyissä laitoksissa tai yhteisön sääntöjen mukaisesti hyväksytyissä varastoissa;h) kaninliha on kuljetettu tyydyttävissä hygieniaolosuhteissa tämän direktiivin liitteessä I olevan V luvun määräyksiä noudattaen;i) kaninliha on myös saatu, kun kyseessä ovat ruhon osat tai luuttomaksi leikattu liha, direktiivin 71/118/ETY 3 artiklassa säädettyjä olosuhteita vastaavista oloista erityisesti tätä tarkoitusta varten tämän direktiivin 14 artiklan mukaisesti hyväksytyistä laitoksista.2 Kunkin jäsenvaltion on myös huolehdittava, että toisen jäsenvaltion alueelle lähetetyn tuoreen kaninlihan mukana on terveystodistus, kun se kuljetetaan määrämaahan. Virkaeläinlääkärin on laadittava kuormauksen aikana terveystodistuksen alkuperäiskappale, jonka on oltava tuoreen kaninlihan mukanakun se kuljetetaan vastaanottajalle. Terveystodistuksen on oltava esitystavaltaan ja sisällöltään liitteessä II olevan mallin mukainen; se on laadittava ainakin määrämaan kielellä tai kielillä ja siinä on oltava sanotussa liitteessä olevassa mallissa olevat tiedot.4 artikla 1 Sen estämättä, mitä 3 artiklassa säädetään, jäsenvaltiot voivat sallia:a) että kaninlihan pientuottaja toimittaa kaninlihaa suoraan yksityishenkilölle tämän omaan käyttöön,b) että kaneja vähän tuottavat kasvattajat toimittavat pieniä määriä tuoretta kaninlihaa:- joko suoraan kuluttajalle tuottajien tiloja lähimpänä olevilla paikallisilla myyntipaikoilla,- tai jälleenmyyjälle tarkoituksena suora myynti kuluttajalle, edellyttäen, että jälleenmyyjä toimii samalla paikkakunnalla kuin tuottaja tai sen naapuripaikkakunnalla.Mainittu mahdollinen poikkeus ei sisällä kiertokauppaa, postimyyntiä eikä jälleenmyyjän osalta torikauppaa.2 Jäsenvaltioiden on toteutettava tarvittavat toimenpiteet varmistaakseen 1 kohdassa säädettyjen toimenpiteiden terveysvalvonnan ja ottaakseen käyttöön säännöt, joiden avulla voidaan jäljittää tila, jolta tämä liha on peräisin.3 Komissio voi 20 artiklassa säädettyä menettelyä noudattaen antaa yksityiskohtaiset säännökset tämän artiklan täytäntöönpanosta ja erityisesti jäsenvaltioiden vaatimuksesta vahvistaa 1 kohdan mukaisten toimitusten enimmäismäärät.III LUKU Tarhatun riistan lihan tuotantoon ja sen pitämiseen kaupan sovellettavat säännöt 5 artikla Jäsenvaltioiden on huolehdittava, että tarhatun riistan lihan yhteisön sisäinen kauppa on seuraavien vaatimusten alainen:a) eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(11) vaatimukset, jos kyseessä ovat tarhatut riistalinnut,b) eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(12) vaatimukset, sellaisena kuin se on viimeksi muutettuna direktiivillä 89/662/ETY, jos kyseessä ovat muut tarhatun riistan lajit.6 artikla 1 Luonnonvaraisista sorkkaeläimiin kuuluvista maanisäkkäistä saadun tarhatun riistan lihan on täytettävä direktiivin 64/433/ETY 3 artiklassa ja 5 artiklan b - k alakohdassa tarkoitetut vaatimukset niitä koskevilta osin, edellyttäen, että alkuperäkarjalle suoritetaan säännöllisesti eläinlääkärintarkastus, eikä sitä koske mitkään 11 artiklan mukaisesti suoritetun tutkimuksen tai eläinlääkärintarkastuksen seurauksena asetetut rajoitukset. Tätä tarkastusta koskevat yksityiskohtaiset säännökset annetaan 20 artiklassa säädettyä menettelyä noudattaen. Kyseisiä eläimiä on käsiteltävä eri aikoina kuin nautaeläimiä, sikoja, lampaita ja vuohia.Terveystodistuksen, jonka on oltava tällaisen lihan mukana, on oltava tämän direktiivin liitteessä IV olevan mallin mukainen.Tarhatuista villisioista tai muista trikiinitartunnalle alttiista lajeista saatu liha on tutkittava digestiomenetelmällä noudattaen kolmansista maista tuotavan kesyistä sioista peräisin olevan tuoreen lihan trikiinitutkimuksesta 21 päivänä joulukuuta 1976 annettua neuvoston direktiiviä 77/96/ETY(13), sellaisena kuin se on viimeksi muutettuna direktiivillä 89/321/ETY(14).2 Sen estämättä, mitä 1 kohdassa säädetään, virallinen toimielin voi sallia tarhatun riistan teurastamisen alkuperäpaikalla, jos sitä ei voida kuljettaa, jotta vältettäisiin käsittelijälle koituvat riskit taikka eläinten hyvinvoinnin suojaamiseksi. Tämä lupa voidaan myöntää edellyttäen, että:- karjalle suoritetaan säännöllisesti eläinlääkintätarkastus eikä karjaa koske mitkään 12 artiklan mukaisesti suoritetun tutkimuksen tai eläinlääkärintarkastuksen seurauksena asetetut rajoitukset,- eläinten omistaja esittää pyynnön,- viralliselle toimielimelle ilmoitetaan etukäteen eläinten teurastuspäivästä,- tilalla on luonnonvaraisten eläinten kokoamista varten keskus, jossa teurastettavaksi tarkoitetun ryhmän ante mortem -tarkastus voidaan suorittaa,- tilalla on eläinten teurastukseen, pistämiseen ja verenlaskuun soveltuvat tilat,- pistämistä ja verenlaskua edeltää tainnutus, joka on tehtävä direktiivissä 74/577/ETY(15) säädetyissä oloissa; eläinlääkintäyksikkö voi sallia ampumisen erityistapauksissa,- teurastetut eläimet, joiden veri on laskettu, ripustetaan mahdollisimman pian teurastuksen jälkeen ja kuljetetaan tyydyttävissä hygieniaolosuhteissa direktiivin 64/433/ETY mukaisesti hyväksyttyyn teurastamoon. Jos kasvatuspaikassa teurastettua riistaa ei voida viedä tunnin kuluessa direktiivin 64/433/ETY 8 artiklan mukaisesti hyväksyttyyn teurastamoon, se on kuljetettava kontissa tai kuljetusvälineellä, jonka lämpötila pysyy välillä 0 °C   4 °C. Sisäelinten poisto on suoritettava viimeistään kolmen tunnin kuluttua tainnutuksesta.- teurastettujen eläinten mukana on niiden teurastamoon kuljettamisen aikana eläinlääkintäyksikön antama vakuutus, josta ilmenee ante mortem -tarkastuksen hyväksyttävä lopputulos, verenlaskun oikea suorittaminen ja teurastusajankohta; tämän vakuutuksen on oltava liitteessä III olevan mallin mukainen.3 Ennen kuin kotimaassa myytävään lihaan sovellettavista terveyssäännöistä päätetään, voidaan tarhattua suurriistaa teurastaa ja 1 kohdassa tarkoitettua lihaa leikata ja säilyttää sen estämättä, mitä 1 kohdassa säädetään, kansallisten viranomaisten kotimaan markkinoita varten hyväksymissä laitoksissa, edellyttäen, että tällaista lihaa ei tuoda yhteisön sisäiseen kauppaan.7 artikla 1 Määrämaat voivat, ottaen aiheellisella tavalla huomioon perustamissopimuksen yleiset määräykset, myöntää yhdelle tai useammalle lähettäjämaalle yleisiä lupia tai tiettyihin tapauksiin rajoitettuja lupia, joiden perusteella direktiivin 64/433/ETY 5 artiklan b kohdassa ja i - k kohdassa tarkoitettua tuoretta lihaa voidaan tuoda niiden alueelle.Tällaista tuoretta lihaa saa lähettää ainoastaan direktiivin 64/433/ETY 3 artiklan 1 ja 3 kohdassa säädettyä menettelyä noudattaen.2 Jos jokin määrämaa myöntää 1 kohdan mukaisen yleisen luvan, sen on viipymättä ilmoitettava siitä muille jäsenvaltioille ja komissiolle.3 Lähettäjämaiden on toteutettava kaikki tarvittavat järjestelyt sen varmistamiseksi, että terveystodistuksissa, joiden malli esitetään liitteessä IV, mainitaan, että jotakin 1 kohdassa esitetyistä vaihtoehdoista on käytetty.8 artikla Tarhattujen riistalintujen lihan on täytettävä direktiivin 71/118/ETY 3 artiklassa säädetyt vaatimukset.Yhteisön sisäiseen kauppaan tarkoitetun tarhattujen riistalintujen lihan mukana on oltava direktiivin 71/118/ETY 8 artiklassa säädetty terveystodistus, jonka on oltava tämän direktiivin liitteessä IV olevan mallin mukainen.Kuitenkin, kun viiriäisten tai kyyhkysten sisäelinten poistotekniikka on sellainen, ettei voida täydellisesti tarkastaa jokaisen linnun sisäelimiä, tarkastus voidaan, sen estämättä, mitä direktiivin 71/118/ETY liitteessä I olevan V luvun 23 kohdassa säädetään, suorittaa vähintään viiden prosentin näyte-erälle kustakin 500 linnun erästä ja vastaavalle määrälle yli 500 linnun eristä, edellyttäen, että erät ovat yhdenmukaisia niiden laadun, painon ja alkuperän suhteen.Jos tulokset eivät ole selvästi tyydyttäviä, kyseisenlaisen sisäelinten otantatarkastuksen perusteella annettava lausunto siitä, ovatko teurastetut linnut elintarvikkeeksi kelpaavia, koskee koko erää.9 artikla Sen estämättä, mitä 8 artiklan ensimmäisessä kohdassa säädetään, jäsenvaltiot voivat, kun kyseessä on niiden alueelta saatu ja niiden alueella myyntiin toimitettu tarhattujen lintujen liha, ottaen aiheellisella tavalla huomioon perustamissopimuksen määräykset, myöntää poikkeuksen direktiivin 71/118/ETY liitteessä I olevassa V luvussa säädetyistä teurastusta ja sisäelinten poistoa koskevista säännöksistä niille alueellaan sijaitseville teurastamoille tai leikkaamoille, jotka harjoittivat kyseistä toimintaa ennen tämän direktiivin tiedoksiantopäivää ja jotka nimenomaisesti sitä pyytävät, kun kyseessä on sellaisten tarhattujen riistalintujen tuotanto, joiden sisäelimet on osittain poistettu tai joiden sisäelimiä ei ole poistettu.Direktiivin 71/118/ETY liitteessä I olevassa X luvussa säädetyn terveysmerkin käyttö kielletään, jos tätä poikkeusta käytetään.10 artikla Mitä 8 artiklassa säädetään, ei koske tarhattujen riistalintujen lihaa, jonka sen tuottaja yksittäisissä tapauksissa toimittaa suoraan kuluttajalle tämän omaan käyttöön muutoin kuin kiertokaupalla, postimyynnillä tai torikaupalla.Komissio voi 20 artiklassa säädettyä menettelyä noudattaen antaa yksityiskohtaiset säännökset tämän artiklan täytäntöönpanosta ja erityisesti jäsenvaltion pyynnöstä määrätä enimmäisrajat määrille, joita ensimmäisen kohdan mukaisesti voidaan toimittaa.IV LUKU Yhteiset säännökset 11 artikla 1 Jäsenvaltioiden on huolehdittava, että niiden alueella sijaitsevilla tiloilla olevien kanien tai tarhatun riistan terveys tutkitaan säännöllisin väliajoin.2 Keskustason yksikölle tai toimielimelle on annettava tätä varten tehtäväksi kerätä ja käyttää tämän direktiivin mukaisesti suoritettujen terveystarkastusten tuloksia, kun todetaan ihmisiin tai eläimiin tarttuvia tauteja tai sallitut tasot ylittäviä määriä jäämiä.3 Jos todetaan 2 kohdassa tarkoitettu tauti tai tilanne, kyseiseen tapaukseen liittyvät tutkimustulokset on toimitettava mahdollisimman pian viralliselle toimielimelle, joka vastaa sellaisen karjan valvonnasta, josta eläimet ovat peräisin.4 Virallisen toimielimen on eläintautitilanteesta riippuen suoritettava tarhatulle riistalle erityisiä tutkimuksia todetakseen direktiivin 82/894/ETY liitteessä I tarkoitettujen tautien esiintymisen.Kyseisten tautien esiintymisestä on ilmoitettava komissiolle ja muille jäsenvaltioille mainitun direktiivin mukaisesti.12 artikla 1 Jäsenvaltioiden on täydennettävä eläimissä ja tuoreessa lihassa olevien jäämien tarkastuksesta 16 päivänä syyskuuta 1986 annetun neuvoston direktiivin 86/469/ETY(16) 4 artiklassa tarkoitettuja jäämien tutkimista koskevia suunnitelmiaan, jotta kaneille ja tarhatulle riistalle tehtäisiin kyseisessä direktiivissä säädetyt tarkastukset ja luonnonvaraista riistaa valvottaisiin muun muassa ympäristössä esiintyvien saastuttajien varalta.2 Jäsenvaltioiden on 11 artiklan 4 kohdassa tarkoitetun tarkastuksen tulokset huomioon ottaen määrättävä rajoitukset tarkastuksen kohteena olevilta tiloilta tai alueilta saadun riistalihan käytölle.3 Komissio antaa yksityiskohtaiset säännökset tämän artiklan täytäntöönpanosta 20 artiklassa säädettyä menettelyä noudattaen.13 artikla Kaninlihaa tai tarhattujen riistalintujen lihaa ei saa käyttää ihmisravintona, jos:a) siinä havaitaan jokin liitteessä I olevassa 9 kohdan a alakohdassa luetelluista vioista;b) se on peräisin eläimistä, joille on annettu aineita, jotka todennäköisesti tekevät lihan ihmisten terveydelle vaaralliseksi tai vahingolliseksi, ja joiden suhteen on tehty 20 artiklassa säädettyä menettelyä noudattaen päätös eläinlääkintäalan tiedekomitean annettua lausuntonsa. Sallittuja aineita koskevat kansalliset säännöt pysyvät voimassa kyseisen päätöksen tekemiseen saakka ottaen huomioon perustamissopimuksen yleiset määräykset;c) se on käsitelty ionisoivalla säteilyllä tai ultraviolettisäteilyllä, jollei mahdollisilla ionisaatioon sovellettavilla yhteisön sääntelyillä toisin säädetä taikka käsitelty mureuttajilla tai muilla aineilla, jotka saattaisivat vaikuttaa lihan aistivaraisiin ominaisuuksiin taikka muilla kuin terveysmerkintään käytetyillä väriaineilla.14 artikla 1 Kunkin jäsenvaltion on laadittava luettelo hyväksymistään laitoksista, ja annettava niille eläinlääkinnällinen hyväksymisnumero. Jäsenvaltiot voivat hyväksyä kanien ja tarhatun riistan teurastamista ja leikkaamista varten direktiivin 71/118/ETY tai direktiivin 64/433/ETY mukaisesti hyväksyttyjä laitoksia, edellyttäen, että laitoksissa on varusteet kaninlihan tai tarhatun riistan lihan käsittelyä varten ja niissä toimitaan hygieenisesti. Jäsenvaltioiden on toimitettava luettelo muille jäsenvaltioille ja komissiolle.2 Jäsenvaltio ei saa hyväksyä laitosta, ennen kuin on varmistettu, että se on tämän direktiivin mukainen. Jäsenvaltioiden on peruutettava hyväksyntä, jos sen edellytykset sen antamiselle eivät enää täyty.3 Jos on suoritettu 16 artiklan mukaisesti tarkastus, kyseisen jäsenvaltion on otettava huomioon siinä tehdyt päätelmät. Muille jäsenvaltioille ja komissiolle on ilmoitettava hyväksynnän peruuttamisesta.4 Hyväksyttyjen laitosten tarkastus ja valvonta tapahtuu virkaeläinlääkärin vastuulla, jota erityisesti tähän tarkoitukseen koulutettu henkilöstö voi avustaa puhtaasti käytännöllisissä tehtävissä niiden tehtävien lisäksi, jotka on direktiivin 71/118/ETY mukaisesti siirretty avustajille. Virkaeläinlääkärin on aina päästävä vapaasti laitosten kaikkiin osiin varmistaakseen, että tätä direktiiviä noudatetaan.Avustamista koskevista yksityiskohtaiset säännökset annetaan 20 artiklassa säädettyä menettelyä noudattaen.15 artikla Komission eläinlääkintäasiantuntijat voivat, jos se on tarpeen tämän direktiivin yhdenmukaisen soveltamisen varmistamiseksi, suorittaa tarkastuksia paikalla yhteistyössä jäsenvaltioiden toimivaltaisten viranomaisten kanssa; he voivat varmistaa, ovatko hyväksytyt laitokset tosiasiallisesti tämän direktiivin mukaisia. Komissio ilmoittaa jäsenvaltioille tarkastusten tuloksista.Jäsenvaltion, jonka alueella tarkastus suoritetaan, on annettava tehtäviään hoitaville asiantuntijoille kaikkea tarvittavaa apua.Yleiset säännökset tämän artiklan täytäntöönpanosta vahvistetaan 20 artiklassa säädettyä menettelyä noudattaen.16 artikla 1 Yhteisön sisäisessä kaupassa tehtävistä eläinlääkärintarkastuksista sisämarkkinoiden toteuttamista varten annetussa neuvoston direktiivissä 89/662/ETY säädettyjä sääntöjä sovelletaan erityisesti määrämaan suorittamien tarkastusten järjestämiseen ja niiden jälkeen toteutettaviin toimiin sekä suojatoimenpiteisiin, joita sovelletaan yhteisön alueella tapahtuvaan kanin- ja riistanlihan tuotantoon ja jakeluun vaikuttaviin terveysongelmiin.2 Muutetaan direktiiviä 89/662/ETY seuraavasti:a) lisätään liitteeseen A seuraava luetelmakohta:"- terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa 27 päivänä marraskuuta 1990 annettu neuvoston direktiivi 91/495/ETY (EYVL N:o L 268, 24.9.1991, s. 41) (lukuun ottamatta kolmansista maista tuotua kaninlihaa ja tarhatun riistan lihaa)";b) korvataan liitteessä B oleva luetelmakohta "kanin- ja riistanliha" sanoilla "luonnonvaraisen riistan liha".17 artikla Jäsenvaltioiden on ennen kanin- ja riistanlihan tuontia kolmansista maista koskevien yhteisön säännösten täytäntöönpanoa sovellettava tällaiseen tuontiin ainakin tämän direktiivin säännöksiä vastaavia säännöksiä.Jäsenvaltioiden on kuitenkin ennen kyseisten säännösten täytäntöönpanoa varmistettava, että tuonti kolmansista maista on edelleen direktiivin 89/662/ETY 6 artiklan 1 kohdan b alakohdan kolmannen alakohdan säännösten mukaista ja että:i) tuoreessa kaninlihassa ja tuoreessa tarhatun riistan lihassa ei saa missään tapauksessa olla direktiivin 71/118/ETY liitteessä I olevassa X luvussa tarkoitettua terveysmerkintää ja lihan ollessa luuttomaksi leikattu ja muutoin leikattu, lihaa on käsiteltävä kyseisen direktiivin 3 artiklan 1 kohdan B alakohdan mukaisesti;ii) trikinoosille alttiista lajeista saatu liha on tutkittava digestiomenetelmällä direktiivin 77/96/ETY mukaisesti.V LUKU Loppusäännökset 18 artikla Tämä direktiivi ei vaikuta luonnonvaraisten eläinten suojelemiseksi annettuihin yhteisön sääntöihin.19 artikla Neuvosto muuttaa tämän direktiivin liitteitä määräenemmistöllä komission ehdotuksesta, erityisesti mukauttaakseen ne tekniikan kehitykseen.20 artikla 1 Jos tässä artiklassa säädettyä menettelyä on noudatettava, asian saattaa 68/361/ETY(17) perustetun pysyvän eläinlääkintäkomitean, jäljempänä `komitea`, käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä.2 Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3 Komissio päättää suunnitelluista toimenpiteistä, jos ne ovat komitean lausunnon mukaiset.4 Jos toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä.Neuvosto ratkaisee asian määräenemmistöllä.Jos neuvosto ei ole tehnyt päätöstä toimenpiteistä kolmen kuukauden kuluessa siitä, kun asia tuli neuvostossa vireille, komissio tekee päätöksen ehdotetuista toimenpiteistä ja panee ne täytäntöön viipymättä, jollei neuvosto ole yksinkertaisella enemmistöllä hylännyt mainittuja toimenpiteitä.21 artikla Kunnes viimeistään 31 päivänä maaliskuuta 1991 hyväksyttävät terveyttä ja eläinten terveyttä koskevat yhteisön säännöt luonnonvaraisen riistan tuotannosta ja pitämisestä kaupan pannaan täytäntöön, luonnonvaraisen riistan elintarvikkeeksi soveltuvaan lihaan sovelletaan direktiivin 89/662/ETY 3 artiklan 3 kohdan, 4 artiklan 1 kohdan toisen alakohdan toisen luetelmakohdan ja 5 artiklan 2 kohdan sääntöjä.22 artikla 1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1993. Niiden on ilmoitettava tästä komissiolle viipymättä.2 Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä, miten tällainen viittaus tehdään.23 artikla Tämä direktiivi on osoitettu kaikille jäsenvaltioille.Tehty Brysselissä 27 päivänä marraskuuta 1990.Neuvoston puolestaPuheenjohtajaV. SACCOMANDI(1) EYVL N:o C 327, 30.12.1989, s. 40(2) EYVL N:o C 260, 15.10.1990, s. 154(3) EYVL N:o C 124, 21.5.1990, s. 7(4) EYVL N:o L 378, 31.12.1982, s. 58(5) EYVL N:o L 61, 4.3.1989, s. 48(6) EYVL N:o 121, 29.7.1964, s. 2012/64(7) EYVL N:o L 395, 30.12.1989, s. 13(8) EYVL N:o L 55, 8.3.1971, s. 23(9) EYVL N:o L 303, 31.10.1990, s. 6(10) EYVL N:o L 224, 18.9.1990, s. 29(11) EYVL N:o L 268, 24.9.1991, s. 35(12) EYVL N:o L 302, 31.12.1972, s. 24(13) EYVL N:o L 26, 31.1.1977, s. 67(14) EYVL N:o L 133, 17.5.1989, s. 33(15) EYVL N:o L 316, 26.11.1974, s. 10(16) EYVL N:o L 275, 26.9.1986, s. 36(17) EYVL N:o L 255, 18.10.1968, s. 23LIITE I I LUKU Kanien ante mortem -terveystarkastus 1 Eläimille on suoritettava ante mortem -tarkastus ennen niiden teurastusta. Yleissäännön mukaan kyseisenlainen ante mortem -tarkastus on suoritettava tilalla ennen lähettämistä.a) Jos ante mortem -tarkastus on suoritettu alkuperätilalla, ante mortem -tarkastus teurastamossa voidaan rajoittaa kuljetuksen aikana sattuneiden loukkaantumisten toteamiseen, jos kanit on 24 edellisen tunnin aikana tarkastettu alkuperätilalla ja todettu terveiksi. Lisäksi kanit on tunnistettava niiden saapuessa teurastamoon.Jos sama virkaeläinlääkäri ei suorita ante mortem -tarkastusta alkuperätilalla ja teurastamossa, eläinten mukana on oltava terveystodistus, josta käyvät ilmi liitteessä III tarkoitetut tiedot.b) Jos ante mortem -tarkastusta ei suoriteta alkuperätilalla, teurastettaviksi tarkoitetuille kaneille on tehtävä ante mortem -tarkastus 24 tunnin kuluessa niiden tuomisesta teurastamoon. Tarkastus on toistettava välittömästi ennen teurastusta jos ante mortem -tarkastuksesta on kulunut yli 24 tuntia.Teurastamon johtajan tai tämän edustajan on helpotettava ante mortem -tarkastuksen suorittamista ja erityisesti kaikkea tarpeelliseksi katsottua käsittelyä.Kukin teurastettavaksi lähetetty eläin tai eläinerä on tunnistettava, jotta toimivaltainen viranomainen voi määritellä sen alkuperän.2 Virkaeläinlääkärin on suoritettava ante mortem -tarkastus riittävässä valaistuksessa noudattaen ammatillisia sääntöjä.3 Tarkastuksessa on selvitettävä:a) sairastavatko eläimet tautia, joka voi tarttua ihmisiin tai eläimiin, onko niillä oireita tai onko niiden yleistila sellainen, että ne saattaisivat sairastua tällaiseen tautiin;b) onko niillä oireita taudista tai häiriöstä, joka vaikuttaa niiden yleistilaan ja saattaa tehdä lihasta ihmisravinnoksi kelpaamattoman.4 Eläimiä ei saa teurastaa ihmisravinnoksi, jos niillä on todettu 3 kohdassa tarkoitettu tauti tai tila.5 Edellä 4 kohdassa tarkoitetut eläimet on tapettava erikseen tai sen jälkeen, kun kaikki muut kanit on teurastettu ja niiden liha on hävitettävä hygieenisesti.II LUKU Kanien post mortem -terveystarkastus 6 Teurastetut kanit on tarkastettava välittömästi teurastuksen jälkeen.7 Post mortem -tarkastus on suoritettava riittävässä valaistuksessa.8 Post mortem -terveystarkastukseen on kuuluttava:a) teurastetun eläimen silmämääräinen tarkastus;b) keuhkojen, maksan, pernan, munuaisten ja muuttuneiden ruhonosien tunnustelu ja, tarpeen mukaan, niiden viiltäminen;c) koostumuksen, värin, hajun ja tarpeen mukaan maun poikkeavuuksien tutkiminen;d) laboratoriokokeita tarpeen mukaan.9 a) Kanit on todettava kokonaisuudessaan ihmisravinnoksi kelpaamattomiksi, jos post mortem -tarkastuksessa todetaan:- ihmiseen tai eläimiin tarttuvia tauteja;- pahanlaatuisia tai lukuisia kasvaimia; runsaasti paiseita;- laajalle levinnyt loistartunta ihonalaisissa kudoksissa tai lihaskudoksissa;- kiellettyjen aineiden jäämien tai sallitut yhteisön jäämätasot ylittävien jäämien esiintyminen, mukaan luettuna farmakologisesti vaikuttavat aineet;- myrkytys;- runsaasti vaurioita tai voimakas verisyys tai vetisyys;- väriin, hajuun tai makuun liittyviä poikkeavuuksia;- koostumukseen liittyviä poikkeavuuksia, erityisesti ödeemi tai voimakas laihtuminen.b) Sellaiset teurastettujen eläinten osat, joissa esiintyy paikallisia vammoja tai saastumista, jotka eivät vaikuta muun lihan laatuun, on todettava ihmisravinnoksi kelpaamattomiksi.c) Virkaeläinlääkärin on pidettävä kirjaa ante mortem- ja post mortem -tarkastuksen tuloksista ja todettaessa 3 kohdassa tarkoitettuja tauteja tai jäämiä, ilmoitettava niistä viranomaisille, jotka vastaavat eläinten alkuperäkarjan valvonnasta, sekä kyseisestä karjasta vastaavalle henkilölle.III LUKU Terveysmerkintä 10 Terveysmerkintä on tehtävä virkaeläinlääkärin valvonnassa, joka tässä tarkoituksessa säilyttää ja pitää kunnossa:a) välineitä terveysmerkinnän tekemiseksi lihaan, jotka annetaan avustavalle henkilökunnalle ainoastaan tämän merkitsemisen vaatimaksi ajaksi;b) etikettejä ja kääreitä, joissa on jo jokin 11 kohdassa tarkoitetuista merkinnöistä tai sineteistä. Kyseisiä etikettejä, kääreitä ja sinettejä annetaan tarpeellinen määrä avustavalle henkilökunnalle tarvittavana ajankohtana.11.1 Terveysmerkintä sisältää seuraavat tiedot:a) - yläosassa on lähettäjämaan nimen alkukirjain tai -kirjaimet suuraakkosin:B, D, DK, EL, ESP, F, IRL, I, L, NL, P, UK,- keskellä on teurastamon tai sopivin osin leikkaamon eläinlääkinnällinen hyväksymisnumero,- alaosassa on jokin seuraavista alkukirjainyhdistelmistä: CEE, EEG, EWG, EØF, EEC tai EOK,kirjainten ja numeroiden on oltava 0,2 cm korkeita taib) soikio, jossa on a alakohdassa luetellut tiedot; kirjainten on oltava 0,8 cm korkeita ja numeroiden 1,1 cm korkeita.2 Merkitsemiseen käytettävän materiaalin on täytettävä kaikki hygieniavaatimukset ja 1 kohdassa tarkoitettujen tietojen on oltava terveysmerkinnässä täysin luettavassa muodossa.3 a) Edellä 1 kohdan a alakohdassa tarkoitettu terveysmerkintä on tehtävä:- käärimättömiin ruhoihin sinetillä, jossa on 1 kohdan a alakohdassa luetellut tiedot,- pakattujen ruhojen kääreisiin tai muihin pakkauksiin tai ruhoihin siten, että merkintä näkyy selvästi kääreen tai pakkauksen läpi,- pienissä erissä pakattujen ruhonosien tai teurastuksen sivutuotteiden kääreisiin tai muihin pakkauksiin tai ruhonosiin tai sivutuotteisiin siten, että merkintä näkyy selvästi kääreen tai pakkauksen läpi;b) Edellä 1 kohdan b alakohdassa tarkoitettu terveysmerkintä on tehtävä suureen pakkaukseen.4 Jos kääreessä tai pakkauksessa on terveysmerkintä 3 kohdan mukaisesti:- se on sijoitettava niin, että se tuhoutuu kun kääre tai pakkaus avataan, tai- kääreen tai pakkauksen on oltava sinetöity niin, ettei sitä voi enää käyttää avaamisen jälkeen.IV LUKU Varastointi 12 Post mortem -tarkastuksen jälkeen kaninliha on jäähdytettävä tai pakastettava ja pidettävä lämpötilassa, joka ei missään vaiheessa saa ylittää ± 4 °C jäähdytettynä eikä - 12 °C pakastettuna.V LUKU Kuljetus 13 Kaninliha on kuljetettava siten, että se kuljetuksen aikana on suojattu kaikelta, mikä voi saastuttaa sen tai heikentää sen laatua, ottaen huomioon kuljetuksen keston ja olosuhteet sekä käytetyn kuljetustavan. Tähän kuljetukseen käytetyt ajoneuvot on erityisesti varustettava tavalla, joka varmistaa sen, että 12 kohdassa säädetyt lämpötilat eivät ylity.LIITE II MALLI TERVEYSTODISTUS ETY:n jäsenvaltioon lähetettäväksi tarkoitetulle tuoreelle kaninlihalle(1)>KAAVION ALKU>Viejämaa: N:o(2):Ministeriö:Toimivaltainen toimielin:Viite(2):I Lihan tunnistetiedot:n lihaa.(eläinlaji)Leikatun lihan laji:Pakkauslaji:Pakkausten määrä:Nettopaino:II Lihan alkuperäTeurastamon osoite/Teurastamoiden osoitteet ja eläinlääkinnällinen hyväksyntänumero/eläinlääkinnälliset hyväksyntänumerot(4):Hyväksyttyjen leikkaamoiden osoite/osoitteet ja eläinlääkinnällinen hyväksyntänumero/ eläinlääkinnälliset hyväksyntänumerot (4):III Lihan määränpääLiha lähetetäänmistä(lähettämispaikka)mihin(määrämaa ja määräpaikka):seuraavia kuljetusvälineitä käyttäen(3):Lähettäjän nimi ja osoite:Vastaanottajan nimi ja osoite:(2) Valinnainen.(3) Rautatievaunujen ja kuorma-autojen osalta mainitaan rekisterinumero, lentokoneiden osalta lennon numero ja laivojen osalta nimi.(4) Tarpeeton viivataan yli.IV TerveysvakuutusMinä allekirjoittanut virkaeläinlääkäri todistan, että:a) - edellä esitetyssä kaninlihassa (4),- edellä esitetyn lihan pakkauksessa(4),on merkintä todistuksena siitä, että:- liha on peräisin hyväksytyissä teurastamoissa teurastetuista eläimistä(4),- liha on leikattu hyväksytyissä leikkaamoissa(4);b) tämä liha on todettu ihmisravinnoksi kelpaavaksi eläinlääkärintarkastuksen jälkeen, joka on suoritettu noudattaen terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja saattamisessa markkinoille 27 päivänä marraskuuta 1990 annettua neuvoston direktiiviä 91/495/ETY;c) tämän lähetyksen kuljetusajoneuvot tai -välineet ja sen lastausolosuhteet täyttävät tässä direktiivissä säädetyt hygieniavaatimukset.Tehty,(paikka) (päiväys)(virkaeläinlääkärin allekirjoitus)(4) Tarpeeton viivataan yli.>KAAVION LOOPU>(1) Tuore kaninliha, jota ei ole käsitelty sen säilyvyyden varmistamiseksi; kuitenkin jäähdytettyä tai pakastettua lihaa pidetään tuoreena.LIITE III MALLI TERVEYSVAKUUTUS tilalta teurastamoon kuljetettaville tarhatuille kaneille tai tarhatulle riistalle(1)>KAAVION ALKU>Toimivaltainen toimielin:N:o(2):I Eläinten tunnistetiedotEläinlaji:Eläinten määrä:Tunnistusmerkki:II Eläinten alkuperäAlkuperätilan osoite:III Eläinten määränpääNämä eläimet kuljetetaan seuraavaan teurastamoon:seuraavaa kuljetusvälinettä käyttäen:IV VakuutusMinä allekirjoittanut virkaeläinlääkäri vakuutan, että edellä mainituille eläimille on suoritettu ante mortem -tarkastus edellä mainitulla tilalla(päivämäärä), ja ne on todettu terveiksi.(kellonaika)Tehty,(paikka) (päiväys)(virkaeläinlääkärin allekirjoitus)(2) Valinnainen.>KAAVION LOOPU>(1) Direktiivin 90/495/ETY 6 artiklan 3 kohdassa säädettyjä ehtoja noudattaen.LIITE IV MALLI TERVEYSTODISTUS ETY:n jäsenvaltioon lähetettäväksi tarkoitetulle tuoreelle tarhatun riistan lihalle(1)>KAAVION ALKU>Viejämaa:N:o(2):Ministeriö:Toimivaltainen toimielin:Viite(2):I Lihan tunnistetiedot:n lihaa(eläinlaji)Leikatun lihan laji:Pakkauslaji:Pakkausten määrä:Nettopaino:II Lihan alkuperäTeurastamon osoite/Teurastamoiden osoitteet ja eläinlääkinnällinen hyväksyntänumero/eläinlääkinnälliset hyväksyntänumerot(4):Hyväksyttyjen leikkaamoiden osoite/osoitteet ja eläinlääkinnällinen hyväksyntänumero/eläinlääkinnälliset hyväksyntänumerot(4):III Lihan määränpääLiha lähetetäänmistä(lähettämispaikka):mihin(määrämaa ja määräpaikka):seuraavia kuljetusvälineitä käyttäen(3):Lähettäjän nimi ja osoite:Vastaanottajan nimi ja osoite:(2) Valinnainen.(3) Rautatievaunujen ja kuorma-autojen osalta mainitaan rekisterinumero, lentokoneiden osalta lennon numero ja laivojen osalta nimi.(4) Tarpeeton viivataan yli.IV. TerveysvakuutusMinä allekirjoittanut virkaeläinlääkäri vakuutan, että:a) - edellä esitetyn eläinlajin lihassa(1),- edellä esitetyn lihan pakkauksessa(1),on merkintä todistuksena siitä, että:- liha on peräisin hyväksytyissä teurastamoissa teurastetuista eläimistä(1),- liha on leikattu hyväksytyissä leikkaamoissa(1);b) tämä liha on todettu ihmisravinnoksi kelpaavaksi eläinlääkärintarkastuksen jälkeen, joka on suoritettu noudattaen:- terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annettua neuvoston direktiiviä 77/118/ETY(1)- terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annettua neuvoston direktiiviä 64/433/ETY(1);c) tämän lähetyksen kuljetusajoneuvot tai -välineet ja sen lastausolosuhteet täyttävät kyseisessä direktiivissä säädetyt hygieniavaatimukset.Tehty,(paikka) (päiväys)(virkaeläinlääkärin allekirjoitus)(1) Tarpeeton viivataan yli>KAAVION LOOPU>(1) Tarhattujen riistalintujen ja tarhattujen luonnonvaraisten nisäkkäiden liha, jota ei ole käsitelty sen säilyvyyden varmistamiseksi; kuitenkin jäähdytettyä tai pakastettua lihaa pidetään tuoreena.


title: Neuvoston direktiivi 2009/82/EY, annettu 13 päivänä heinäkuuta 2009 , direktiivin 91/414/ETY muuttamisesta tetrakonatsolin sisällyttämiseksi siihen tehoaineena (ETA:n kannalta merkityksellinen teksti )

text:
               28.7.2009

               FI

               Euroopan unionin virallinen lehti

               L 196/10

      NEUVOSTON DIREKTIIVI 2009/82/EY,
   annettu 13 päivänä heinäkuuta 2009,
   direktiivin 91/414/ETY muuttamisesta tetrakonatsolin sisällyttämiseksi siihen tehoaineena
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 1 kohdan,
   sekä katsoo seuraavaa:

               (1)

               Komission asetuksissa (EY) N:o 451/2000 (2) ja (EY) N:o 1490/2002 (3) vahvistetaan direktiivin 91/414/ETY 8 artiklan 2 kohdassa tarkoitetun työohjelman kolmannen vaiheen täytäntöönpanoa koskevat yksityiskohtaiset säännöt sekä luettelo tehoaineista niiden arviointia ja mahdollista direktiivin 91/414/ETY liitteeseen I sisällyttämistä varten. Luetteloon kuuluu tetrakonatsoli.

               (2)

               Tetrakonatsolin vaikutukset ihmisten terveyteen ja ympäristöön on arvioitu asetusten (EY) N:o 451/2000 ja (EY) N:o 1490/2002 säännösten mukaisesti ilmoittajan ehdottamien käyttötarkoitusten osalta. Kyseisissä asetuksissa nimetään myös esittelijöinä toimivat jäsenvaltiot, joiden on toimitettava asiaa koskevat arviointikertomukset ja suositukset Euroopan elintarviketurvallisuusviranomaiselle asetuksen (EY) N:o 1490/2002 10 artiklan 1 kohdan mukaisesti. Tetrakonatsolin osalta esittelevä jäsenvaltio oli Italia, ja kaikki asiaa koskevat tiedot toimitettiin 15 päivänä heinäkuuta 2005.

               (3)

               Jäsenvaltiot ja Euroopan elintarviketurvallisuusviranomainen ovat suorittaneet kyseisen arviointikertomuksen vertaistarkastelun, ja kertomus on annettu komissiolle 31 päivänä heinäkuuta 2008 Euroopan elintarviketurvallisuusviranomaisen tetrakonatsolia koskevan tieteellisen kertomuksen muodossa. Jäsenvaltiot ja komissio ovat tarkastelleet kyseistä kertomusta elintarvikeketjua ja eläinten terveyttä käsittelevässä pysyvässä komiteassa, ja 26 päivänä helmikuuta 2009 on valmistunut komission tarkastelukertomus tetrakonatsolista.

               (4)

               Eri tutkimuksista on käynyt ilmi, että tetrakonatsolia sisältävien kasvinsuojeluaineiden voidaan yleisesti olettaa täyttävän direktiivin 91/414/ETY 5 artiklan 1 kohdan a ja b alakohdassa säädetyt vaatimukset erityisesti tutkittujen ja komission tarkastelukertomuksessa lueteltujen käyttötarkoitusten osalta. Näin ollen on tarkoituksenmukaista sisällyttää tetrakonatsoli liitteeseen I sen varmistamiseksi, että kyseistä tehoainetta sisältäviä kasvinsuojeluaineita koskevien lupien myöntäminen voidaan järjestää kaikissa jäsenvaltioissa mainitussa direktiivissä säädetyllä tavalla.

               (5)

               Rajoittamatta edellä esitetyn päätelmän soveltamista on kuitenkin tarpeen hankkia lisätietoja tietyistä seikoista. Direktiivin 91/414/ETY 6 artiklan 1 kohdan mukaan tehoaineen sisällyttämiselle liitteeseen I voidaan asettaa ehtoja. Näin ollen on tarkoituksenmukaista vaatia, että ilmoittaja toimittaa tetrakonatsolia koskevia lisätietoja kuluttajille aiheutuvien riskien pitkälle viedystä arvioinnista, ekotoksikologiaan liittyvistä ominaisuuksista, mahdollisten metaboliittien käyttäytymisestä ja päätymispaikasta kaikilla asiaankuuluvilla ympäristön osa-alueilla, tällaisten metaboliittien linnuille, nisäkkäille, vesieliöille ja muille kuin kohdelajeina oleville niveljalkaisille aiheuttaman riskin pitkälle viedystä arvioinnista sekä lintujen, nisäkkäiden ja kalojen hormonitoiminnalle mahdollisesti aiheutuvista häiriöistä.

               (6)

               Kohtuullinen siirtymäaika on tarpeen ennen tehoaineen sisällyttämistä liitteeseen I, jotta jäsenvaltiot ja asiaan liittyvät osapuolet voivat valmistautua sisällyttämisestä johtuviin uusiin vaatimuksiin.

               (7)

               Ilman, että tehoaineen sisällyttämisellä liitteeseen I rajoitettaisiin direktiivin 91/414/ETY velvoitteiden soveltamista, jäsenvaltioille olisi sisällyttämisen jälkeen annettava kuusi kuukautta aikaa tarkistaa tetrakonatsolia sisältäviä kasvinsuojeluaineita koskevat voimassa olevat luvat sen varmistamiseksi, että direktiivissä 91/414/ETY ja erityisesti sen 13 artiklassa säädetyt vaatimukset ja liitteessä I säädetyt ehdot täyttyvät. Jäsenvaltioiden olisi direktiivin 91/414/ETY säännösten mukaisesti tarvittaessa muutettava, korvattava tai peruutettava nykyiset luvat. Edellä esitetystä määräajasta poiketen olisi säädettävä pidemmästä määräajasta kutakin kasvinsuojeluainetta ja kutakin aiottua käyttötarkoitusta koskevan täydellisen, liitteen III mukaisen asiakirja-aineiston jättämistä ja arviointia varten direktiivissä 91/414/ETY säädettyjen yhtenäisten periaatteiden mukaisesti.

               (8)

               Kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92 (4) puitteissa arvioitujen tehoaineiden sisällyttämisestä direktiivin 91/414/ETY liitteeseen I saatu kokemus on osoittanut, että tietojen saantiin liittyviä voimassa olevien lupien haltijoiden velvollisuuksia voi olla vaikea tulkita. Lisävaikeuksien välttämiseksi vaikuttaisi tämän vuoksi olevan tarpeen selkeyttää jäsenvaltioiden velvollisuuksia ja erityisesti velvollisuutta varmistaa, että luvanhaltija osoittaa kyseisen direktiivin liitteen II vaatimukset täyttävän asiakirja-aineiston saatavuuden. Tällä selvennyksellä ei kuitenkaan aseteta jäsenvaltioille tai luvanhaltijoille uusia velvoitteita verrattuna direktiiveihin, joita on tähän mennessä annettu liitteen I muuttamiseksi.

               (9)

               Direktiiviä 91/414/ETY olisi sen vuoksi muutettava.

               (10)

               Elintarvikeketjua ja eläinten terveyttä käsittelevä pysyvä komitea ei ole antanut lausuntoa puheenjohtajansa asettamassa määräajassa.

               (11)

               Paremmasta lainsäädännöstä tehdyn toimielinten välisen sopimuksen (5) 34 kohdan mukaisesti jäsenvaltioita kannustetaan laatimaan itseään varten ja yhteisön edun vuoksi omia taulukoitaan, joista ilmenee mahdollisuuksien mukaan tämän direktiivin ja kansallisen lainsäädännön osaksi saattamista koskevien toimenpiteiden välinen vastaavuus, ja julkaisemaan ne,

         ON ANTANUT TÄMÄN DIREKTIIVIN:
   1 artikla
   Muutetaan direktiivin 91/414/ETY liite I tämän direktiivin liitteen mukaisesti.
   2 artikla
   Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2010. Jäsenvaltioiden on viipymättä ilmoitettava niistä komissiolle.
   Niiden on sovellettava näitä säännöksiä 1 päivästä heinäkuuta 2010.
   Näissä jäsenvaltioiden antamissa säännöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   3 artikla
   1.   Jäsenvaltioiden on direktiivin 91/414/ETY mukaisesti tarvittaessa muutettava tai peruutettava 30 päivään kesäkuuta 2010 mennessä sellaisia kasvinsuojeluaineita koskevat voimassa olevat luvat, jotka sisältävät tetrakonatsolia tehoaineena.
   Jäsenvaltioiden on kyseiseen päivämäärään mennessä erityisesti varmistettava, että tetrakonatsolia koskevat mainitun direktiivin liitteessä I säädetyt ehdot täyttyvät, lukuun ottamatta kyseistä tehoainetta koskevan tekstin B osassa mainittuja edellytyksiä, ja että luvanhaltijalla tai luvanhaltijan saatavilla on mainitun direktiivin liitteen II vaatimukset täyttävä asiakirja-aineisto mainitun direktiivin 13 artiklan vaatimusten mukaisesti.
   2.   Poiketen siitä, mitä 1 kohdassa säädetään, jäsenvaltioiden on arvioitava tuote uudelleen kaikkien sellaisten sallittujen kasvinsuojeluaineiden osalta, jotka sisältävät tetrakonatsolia joko ainoana tehoaineena tai yhtenä useasta tehoaineesta, jotka kaikki on 31 päivään joulukuuta 2009 mennessä sisällytetty direktiivin 91/414/ETY liitteeseen I; arviointi on suoritettava direktiivin 91/414/ETY liitteessä VI säädettyjen yhtenäisten periaatteiden mukaisesti, mainitun direktiivin liitteessä III säädetyt vaatimukset täyttävän asiakirja-aineiston perusteella ja ottaen huomioon tetrakonatsolia koskevan, mainitun direktiivin liitteessä I olevan tekstin B osa. Jäsenvaltioiden on kyseisen arvioinnin perusteella määritettävä, täyttääkö tuote direktiivin 91/414/ETY 4 artiklan 1 kohdan b, c, d ja e alakohdassa säädetyt ehdot.
   Määrittämisen jälkeen jäsenvaltioiden on

               a)

               tetrakonatsolia ainoana tehoaineenaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2014; tai

               b)

               tetrakonatsolia yhtenä monista tehoaineistaan sisältävien tuotteiden osalta tarvittaessa muutettava lupaa tai peruutettava se viimeistään 30 päivänä kesäkuuta 2014 taikka yhdessä tai useammassa direktiivissä, jolla kyseinen aine tai aineet lisätään direktiivin 91/414/ETY liitteeseen I, tällaista muuttamista tai peruuttamista varten vahvistettuna ajankohtana sen mukaan, kumpi ajankohta on myöhäisempi.

         4 artikla
   Tämä direktiivi tulee voimaan 1 päivänä tammikuuta 2010.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 13 päivänä heinäkuuta 2009.

            Neuvoston puolesta

            Puheenjohtaja

         E. ERLANDSSON

      (1)  EYVL L 230, 19.8.1991, s. 1.

      (2)  EYVL L 55, 29.2.2000, s. 25.

      (3)  EYVL L 224, 21.8.2002, s. 23.

      (4)  EYVL L 366, 15.12.1992, s. 10.

      (5)  EUVL C 321, 31.12.2003, s. 1.

      LIITE
      Lisätään direktiivin 91/414/ETY liitteessä I olevan taulukon loppuun seuraavat kohdat:

                     Numero

                     Nimi, tunnistenumero

                     IUPAC-nimi

                     Puhtaus (1)

                     Voimaantulo

                     Sisällyttämisen päättymispäivä

                     Erityissäännökset

                     ”Tetrakonatsoli
                     CAS-nro: 112281–77–3
                     CIPAC-nro: 726

                        (RS -2-(2,4-dikloorifenyyli)-3-(1H-1,2,4-triatsol-1-yyli)propyyli-1,1,2,2-tetrafluorietyylieetteri

                     ≥ 950 g/kg (raseeminen seos)
                     Epäpuhtaus, tolueeni: enintään 13 g/kg

                     1.1.2010

                     31.12.2019

                     A   OSA
                     Lupa voidaan myöntää ainoastaan käyttöön peltokasvien sienitautien torjunta-aineena siten, että ainetta käytetään enintään 0,100 kg/ha vain joka kolmas vuosi samalla pellolla. Lupaa ei saa myöntää omenoihin ja rypäleisiin kohdistuvaan käyttöön.
                     B   OSA
                     Liitteessä VI vahvistettujen yhtenäisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 26 päivänä helmikuuta 2009 valmistuneen tetrakonatsolia koskevan tarkastelukertomuksen päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota

                                 —

                                 vesieliöiden ja muiden kuin kohdelajeina olevien kasvien suojeluun; näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä,

                                 —

                                 pohjavesien suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot.

                           Asianomaisten jäsenvaltioiden on pyydettävä toimittamaan

                                 —

                                 lisätietoja kuluttajille aiheutuvien riskien pitkälle viedystä arvioinnista,

                                 —

                                 lisätietoja ekotoksikologiaan liittyvistä ominaisuuksista,

                                 —

                                 lisätietoja mahdollisten metaboliittien käyttäytymisestä ja päätymispaikasta kaikilla asiaankuuluvilla ympäristön osa-alueilla,

                                 —

                                 tällaisten metaboliittien linnuille, nisäkkäille, vesieliöille ja muille kuin kohdelajeina oleville niveljalkaisille aiheuttaman riskin pitkälle viedystä arvioinnista,

                                 —

                                 lisätietoja lintujen, nisäkkäiden ja kalojen hormonitoiminnalle mahdollisesti aiheutuvista häiriöistä.

                           Jäsenvaltioiden on varmistettava, että ilmoittaja toimittaa tällaiset tiedot komissiolle viimeistään 31 päivänä joulukuuta 2011.”

         (1)  Lisätietoja tehoaineen tunnistuksesta ja määritelmästä annetaan sitä koskevassa tarkastelukertomuksessa.


Avis juridique important

|

31989L0437

Neuvoston direktiivi 89/437/ETY, annettu 20 päivänä kesäkuuta 1989, munavalmisteiden tuotantoa ja markkinoille saattamista koskevista hygienia- ja terveysongelmista

Virallinen lehti nro L 212 , 22/07/1989 s. 0087 - 0100 Suomenk. erityispainos Alue 3 Nide 30 s. 0003  Ruotsink. erityispainos Alue 3 Nide 30 s. 0003

NEUVOSTON DIREKTIIVI,annettu 20 päivänä kesäkuuta 1989,munavalmisteiden tuotantoa ja markkinoille saattamista koskevista hygienia- ja terveysongelmista (89/437/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 43 artiklan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäsen varmistamiseksi, että yhteismarkkinat ja erityisesti asetuksella (ETY) N:o 2771/75(4), sellaisena kuin se on viimeksi muutettuna asetuksella (ETY) N:o 3907/87(5), muodostettu kananmunamarkkinoiden yhteinen järjestelmä sekä asetuksella (ETY) N:o 2783/75(6), sellaisena kuin se on viimeksi muutettuna asetuksella (ETY) N:o 4001/87(7), muodostettu munanvalkuaista ja maitovalkuaista koskeva yhteinen kauppajärjestelmä toimivat joustavasti, on olennaisen tärkeää, etteivät jäsenvaltioiden asiaa koskevien terveyssäännösten väliset erot enää estäisi munavalmisteiden saattamista markkinoille; tämä luo paremmat mahdollisuudet tuotannon yhdenmukaistamiselle ja yhdenvertaiselle kilpailulle samalla kun sillä varmistetaan kuluttajien saavan laatutuotteita,tiettyjen munavalmisteiden, jotka eivät sisälly perustamissopimuksen liitteen II alaan, saattaminen markkinoille liittyy kiinteästi niiden munavalmisteiden saattamiseen markkinoille, joita varten on olemassa yhteinen markkinointijärjestelmä; kaikkien munavalmisteiden osalta tulisi poistaa kilpailun vääristymät,näyttää olevan aiheellista jättää tämän direktiivin soveltamisalan ulkopuolelle munavalmisteet, jotka on saatu pienyrityksistä, jotka eivät ole teollisia, kaupoista tai ravintoloista ja jotka on tarkoitettu elintarvikkeiden valmistamiseen suoraan kuluttajalle myyntiä varten tai nautittavaksi paikan päällä,munavalmisteiden valmistusta, varastointia ja kuljetusta varten tulisi säätää terveysvaatimukset; erityisen tärkeää on vahvistaa säännöt laitosten hyväksymistä varten,on tärkeää vahvistaa myös terveysvaatimukset, jotka munavalmisteiden on täytettävä,annettuja säännöksiä on sovellettava samalla tavalla yhteisön sisäiseen kauppaan ja kauppaan jäsenvaltioissa,ensisijaisesti tuottajien vastuulla on varmistaa, että munavalmisteet täyttävät tässä direktiivissä säädetyt terveysvaatimukset; jäsenvaltioiden toimivaltaisten viranomaisten on tarkastusten avulla huolehdittava, että tuottajat noudattavat edellä tarkoitettuja vaatimuksia; tarkastuksia koskevissa säännöksissä on otettava huomioon sisämarkkinoiden vaatimukset,tarkastuksia on tehtävä pistokokein sellaisten aineiden jäämien havaitsemiseksi, jotka saattavat olla haitallisia ihmisten terveydelle,olisi suotavaa saada aikaan yhteisön valvontatoimenpiteet sen varmistamiseksi, että tämän direktiivin säännöksiä noudatetaan yhdenmukaisesti kaikissa jäsenvaltioissa,yhteisön sisäisen kaupan osalta lähettäjälle, vastaanottajalle tai näiden edustajalle on annettava mahdollisuus, jos vastaanottajajäsenvaltion toimivaltaisten viranomaisten kanssa syntyy erimielisyyttä, pyytää asiassa asiantuntijan lausunto,munavalmisteille, jotka on valmistettu kolmannessa maassa ja jotka on tarkoitettu saatettavaksi markkinoille yhteisössä, ei saa sallia etua tässä direktiivissä säädettyä edullisemmista järjestelyistä; tulisi säätää yhteisön menettelystä kolmansissa maissa olevien laitosten tarkastamiseksi, jaolisi suotavaa antaa komission tehtäväksi päättää tietyistä toimenpiteistä tämän direktiivin soveltamiseksi; tätä varten tulisi säätää menettelyistä komission ja jäsenvaltioiden välisen kiinteän ja tehokkaan yhteistyön aikaansaamiseksi pysyvässä eläinlääketieteen komiteassa,ON ANTANUT TÄMÄN DIREKTIIVIN:1 artikla Tässä direktiivissä asetetaan hygienia- ja terveysvaatimukset, jotka koskevat suoraan elintarvikkeena käytettävien munavalmisteiden tuotantoa ja saattamista markkinoille tai munavalmisteiden käyttöä elintarvikkeiden valmistuksessa.Tätä direktiiviä ei kuitenkaan sovelleta:- valmiisiin elintarvikkeisiin, jotka on valmistettu munavalmisteista, 2 artiklassa määritellyistä ja jotka täyttävät 3 artiklan vaatimukset;- pienyrityksistä, jotka eivät ole teollisia, saatuihin munavalmisteisiin, jotka ilman eri käsittelyä käytetään sellaisten elintarvikkeiden valmistukseen, jotka on tarkoitettu suoraan myytäviksi ilman välikäsiä kuluttajalle tai nautittavaksi paikan päällä välittömästi valmistamisen jälkeen.2 artikla Tässä direktiivissä sovelletaan asetuksen (ETY) N:o 2772/75(8) 1 artiklan 2 kohdassa olevaa määritelmää. Sen lisäksi tarkoitetaan:1 munavalmisteella: elintarvikkeena käytettäviä valmisteita, jotka on saatu kananmunista, niiden erilaisista osista tai niiden sekoituksista sen jälkeen kun kuori ja kalvot on poistettu; niitä voidaan osittain täydentää muilla elintarvikkeilla tai lisäaineilla; ne voivat olla nestemäisiä, säilöttyjä, kuivattuja, kiteytettyjä, jäädytettyjä, pakastettuja tai hyydytettyjä;2 tuotantotilalla: tilaa jolla tuotetaan elintarvikkeeksi tarkoitettuja munia; sanotun kuitenkaan rajoittamatta asetuksen (ETY) N:o 2782/75(9) säännösten soveltamista;3 laitoksella: laitosta, joka on hyväksytty munavalmisteiden valmistusta tai käsittelyä varten;4 säröillä olevilla munilla: munia, joissa on vahingoittunut mutta rikkoutumaton kuori ja kalvot ovat ehjät;5 erällä: määräerää munavalmisteita, jotka on valmistettu samoissa oloissa ja erityisesti käsitelty yhdessä yhtäjaksoisessa prosessissa;6 lähetyksellä: määräerää munavalmisteita, joka käsittää yhden ainoan toimituserän tiettyyn määränpäähän edelleen käsiteltäväksi elintarviketeollisuudessa tai käytettäväksi suoraan elintarvikkeena;7 lähetysmaalla: jäsenvaltiota tai kolmatta maata, josta munavalmisteet lähetetään jäsenvaltioon;8 vastaanottajamaalla: jäsenvaltiota, johon munavalmisteet lähetetään toisesta jäsenvaltiosta tai kolmannesta maasta;9 pakkaamisella: munavalmisteiden asettamista mihin tahansa pakkaukseen;10 toimivaltaisella viranomaisella: eläinlääkintäyksikköä tai muuta vastaavaa yksikköä, jonka toimivaltainen jäsenvaltio on määrännyt valvomaan tämän direktiivin säännösten noudattamista;11 markkinoille saattamisella: munavalmisteiden liikkeeseen laskemista, sellaisena kuin se on määriteltynä asetuksen (ETY) N:o 2772/75 1 artiklan 5 kohdassa.3 artikla Jäsenvaltioiden on huolehdittava, että vain sellaisia munavalmisteita, jotka täyttävät seuraavat yleiset vaatimukset, tuotetaan elintarvikkeiksi tai käytetään elintarvikkeiden valmistukseen:a) niiden on oltava peräisin kanojen, ankkojen, hanhien, kalkkunoiden, helmikanojen tai viiriäisten munista, mutta ne eivät saa olla erilaisten munalajien sekoituksia;b) niissä on oltava merkittynä muna-ainesosien prosenttiosuus, kun niitä on täydennetty osittain muilla elintarvikkeilla tai, jos ne täyttävät 12 artiklan vaatimukset, lisäaineilla;c) niiden on oltava käsiteltyjä ja valmistettuja laitoksessa, joka on hyväksytty 6 artiklan säännösten mukaisesti ja joka on liitteessä olevan I ja II luvun vaatimusten mukainen ja täyttää tämän direktiivin vaatimukset;d) niiden on oltava valmistettu sellaisissa hygienisissä olosuhteissa, jotka täyttävät liitteessä olevassa III ja V luvussa säädetyt vaatimukset, ja munista, jotka täyttävät liitteessä olevassa IV luvussa vahvistetut edellytykset;e) niiden on täytynyt läpikäydä käsittelyprosessi, joka on hyväksytty 14 artiklassa säädettyä menettelyä noudattaen ja joka mahdollistaa sen, että ne muun muassa täyttävät liitteessä olevassa VI luvussa määrätyt analyyttiset eritelmät.Jos kuitenkin munavalmisteista saatujen tiettyjen elintarvikkeiden valmistukseen liittyvistä teknologisista syistä on tarpeen, toimivaltaisten viranomaisten on päätettävä 14 artiklassa säädettyä menettelyä noudattaen määriteltyjä arviointiperusteita käyttäen, että tiettyjä munavalmisteita ei tarvitse käsitellä; tässä tapauksessa munavalmisteet on käytettävä viipymättä siinä laitoksessa, johon ne on tarkoitettu, muiden elintarvikkeiden valmistamiseen;f) niiden on oltava liitteessä olevan VI luvussa määrättyjen analyyttisten eritelmien mukaisia;g) niille on oltava tehty terveystarkastus liitteessä olevan VII luvun mukaisesti;h) niiden on oltava pakattu liitteessä olevan VIII luvun mukaisesti;i) ne on varastoitava ja kuljetettava liitteessä olevan IX ja X luvun mukaisesti;j) niissä on oltava liitteessä olevassa XI luvussa määrätty terveydellisyyttä osoittava merkki, ja jos ne on tarkoitettu kuluttajien välittömästi käytettäväksi, niiden on täytettävä ne vaatimukset, joista säädetään kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetussa neuvoston direktiivissä 79/112/ETY(10), sellaisena kuin se on viimeksi muutettuna direktiivillä 86/197/ETY(11).4 artikla Toimivaltaisten viranomaisten on varmistettava, että munavalmisteiden valmistajat toteuttavat ne toimenpiteet, jotka ovat tarpeen tämän direktiivin noudattamiseksi, ja erityisesti, että:- laboratoriotutkimuksia varten otetaan näytteitä sen tarkastamiseksi, että VI luvussa säädettyjä analyyttisiä ehtoja noudatetaan;- munavalmisteet, joita ei voida pitää niitä ympäröivässä lämpötilassa, kuljetetaan tai varastoidaan liitteessä olevassa IX ja X luvussa vahvistetuissa lämpötiloissa;- säädetään ajanjakso, jona munavalmisteiden säilyminen voidaan taata;- erilaisten tarkastusten tulokset kirjataan ja säilytetään niiden viranomaisille esittämistä varten kahden vuoden ajan;- jokainen erä merkitään siten, että käsittelypäivä voidaan tunnistaa; tämän erämerkin tulee olla nähtävissä käsittelyä selvittävässä tallenteessa ja XI luvussa säädetyssä terveydellisyyttä koskevassa merkissä.5 artikla 1. Jäsenvaltioiden on huolehdittava, että tehdään tarkastuksia sellaisten aineiden jäämien havaitsemiseksi, joilla on farmakologinen tai hormonaalinen vaikutus samoin kuin antibiootti-, torjunta-aine-, puhdistusaine- ja sellaisten muiden aineiden jäämien havaitsemiseksi, jotka ovat haitallisia tai voivat muuttaa munavalmisteiden organoleptisiä ominaisuuksia tai tehdä niiden nauttimisen vaaralliseksi tai haitalliseksi ihmisten terveydelle.2. Jos munavalmisteista tutkimuksessa löydetään jälkiä jäämistä, jotka ylittävät 4 kohdan mukaisesti säädetyt sallitut tasot, niitä ei saa sallia käytettäväksi elintarvikkeisiin taikka saatettavaksi markkinoille elintarvikkeiden valmistusta varten tai suoraan elintarvikkeena käytettäväksi.3. Jäämätestit on suoritettava vahvistettujen tai tieteellisesti tunnustettujen menetelmien mukaisesti, erityisesti sellaisten, joista säädetään yhteisön direktiiveissä tai kansainvälisissä standardeissa.Jäämätestejä on voitava arvioida käyttäen 14 artiklassa säädetyn menettelyn mukaisesti säädettyjä vertailumenetelmiä sen jälkeen kuin eläinlääketieteen tiedekomitea on antanut lausuntonsa.Samaa menettelyä noudattaen on nimettävä vähintään yksi viitelaboratorio kussakin jäsenvaltioissa suorittamaan jäämätutkimuksia 7 ja 8 artiklaa sovellettaessa.Komissio julkaisee vertailumenetelmät ja luettelon vertailulaboratorioista Euroopan yhteisöjen virallisessa lehdessä.4. Neuvosto antaa määräenemmistöllä komission ehdotuksesta:- yksityiskohtaiset järjestelyt valvontaa varten;- edellä 2 kohdassa tarkoitettuja aineita koskevat raja-arvot;- näytteenottotaajuuden.6 artikla 1. Jäsenvaltioiden on laadittava luettelo hyväksytyistä laitoksista, joista jokaisella on oltava hyväksymisnumero. Jäsenvaltioiden on toimitettava tämä luettelo muille jäsenvaltioille ja komissiolle.Jäsenvaltiot eivät saa hyväksyä laitosta, ellei varmisteta että se on tämän direktiivin mukainen. Jäsenvaltion on peruutettava hyväksyminen, jos edellytykset sen myöntämiselle lakkaavat olemasta. Muille jäsenvaltioille ja komissiolle on ilmoitettava hyväksymisen peruuttamisesta.2. Toimivaltaiset viranomaiset ovat vastuussa laitosten ja pakkaamojen säännöllisestä tarkastamisesta ja valvonnasta ja viranomaisella on oltava kaikkina aikoina vapaa pääsy laitoksen kaikkiin osiin varmistaakseen tämän direktiivin noudattamisen.Jos sellaisessa tarkastuksessa ilmenee, että kaikkia tämän direktiivin vaatimuksia ei ole täytetty, toimivaltaisen viranomaisen on toteutettava tarvittavat toimenpiteet tilanteen korjaamiseksi.7 artikla 1. Komission asiantuntijat voivat yhteistyössä toimivaltaisten viranomaisten kanssa tehdä tarkastuksia paikalla, jos se on välttämätöntä direktiivin yhdenmukaisen soveltamisen varmistamiseksi. Ne voivat etenkin tarkastaa vastaavatko laitokset ja pakkaamot, jotka on hyväksytty asetuksen (ETY) N:o 2772/75 5 artiklan 3 kohdan mukaisesti, tosiasiallisesti direktiivin säännöksiä.Jäsenvaltion, jonka alueella tarkastus tapahtuu, on annettava kaikki tarvittava apu asiantuntijoille näiden suorittaessa tehtäviään. Komissio ilmoittaa jäsenvaltiolle, jota asia koskee, tarkastuksen tulokset.Jäsenvaltion, jota asia koskee, on toteutettava kaikki tarvittavat toimenpiteet, johon tarkastuksen tulokset saattavat antaa aihetta. Jos jäsenvaltio ei toteuta näitä toimenpiteitä, komissio voi 13 artiklassa säädettyä menettelyä noudattaen päättää, että kyseisen jäsenvaltion on keskeytettävä munavalmisteiden saattaminen markkinoille siitä laitoksesta, joka ei täytä tämän direktiivin säännöksiä.2. Ennen 1 kohdassa tarkoitettujen tarkastusten toteuttamista 14 artiklassa säädettyä menettelyä noudattaen on vahvistettava tämän artiklan soveltamista koskevat yleiset säännökset ja annettava komission suositus, jossa on 1 kohdassa tarkoitetuissa tarkastuksissa noudatettavat säännöt.8 artikla 1. Vastaanottajamaa voi, jos on vahva olettamus siitä, että säännöksiä on rikottu, suorittaa syrjintää harjoittamatta munavalmisteiden tarkastuksia sen todentamiseksi, vastaako lähetys tämän direktiivin vaatimuksia, sanotun kuitenkaan rajoittamatta 6 ja 7 artiklan soveltamista.2. Edellä 1 kohdassa tarkoitetut tarkastukset on suoritettava tavaroiden määräpaikassa tai jossakin muussa sopivassa paikassa, jälkimmäisessä tapauksessa sillä edellytyksellä, että paikan valinta häiritsee niin vähän kuin mahdollista tavaran liikkumista.Nämä tarkastukset on toteutettava niin pian kuin mahdollista, jotta munavalmisteiden saattamista markkinoille ei tarpeettomasti viivytetä tai jotta ei aiheuteta viivytyksiä, jotka voivat huonontaa niiden laatua.3. Jos 1 ja 2 kohdan mukaisen tarkastuksen aikana havaitaan, että munavalmisteet eivät vastaa tämän direktiivin säännöksiä, vastaanottajamaan toimivaltaisen viranomaisen on annettava lähettäjälle, vastaanottajalle tai näiden edustajalle oikeus valita mahdollisuus joko ottaa lähetys pois markkinoilta jatkokäsittelyä varten tai käyttää se muihin tarkoituksiin, jos tämä terveydellisin perustein voidaan sallia. Jos näin ei ole, vaihtoehdoksi tulee tarjota munavalmisteiden hävittämistä. Kaikissa tapauksissa toimivaltaisen viranomaisen on ryhdyttävä varotoimenpiteisiin estääkseen sellaisten munavalmisteiden laittoman käytön.4. a) Päätökset ja niiden perustelut on ilmoitettava lähettäjälle, vastaanottajalle tai näiden edustajalle. Jos kyseinen henkilö niin pyytää, päätöksen perusteet on selvitettävä ja ne on ilmoitettava kirjallisesti viipymättä tälle samoin kuin tiedot lain mukaan käytettävissä olevista muutoksenhakukeinoista, niiden muodoista ja määräajoista, joiden kuluessa toimenpiteet on toteutettava.Tämän direktiivin säännökset eivät vaikuta lähettäjän, vastaanottajan tai näiden edustajan käytettävissä oleviin muutoksenhakukeinoihin.b) Jos edellä tarkoitetut päätökset perustuvat erityisen vakavaan vaaraan ihmisen terveydelle, päätökset on toimitettava lähettäjälle, lähettävän jäsenvaltion toimivaltaiselle viranomaiselle ja komissiolle.c) Edellä tarkoitettujen tietojen toimittamisen jälkeen voidaan ryhtyä asiaa koskeviin toimenpiteisiin 13 artiklassa säädettyä menettelyä noudattaen ja erityisesti tarkoituksena sovittaa yhteen toimenpiteet, joihin muissa jäsenvaltioissa on ryhdytty kyseisten munavalmisteiden osalta.5. Jäsenvaltion on sallittava lähettäjän, jonka munavalmisteita ei saa saattaa markkinoille 1 kohdassa säädetyn tarkastuksen tulosten perusteella, hankkia asiantuntijan lausunto.Asiantuntijan on oltava muun jäsenvaltion kansalainen kuin lähettäjämaan tai vastaanottajamaan kansalainen.Komissio laatii jäsenvaltioiden ehdotuksesta luettelon asiantuntijoista, joiden tehtäväksi voidaan antaa edellä tarkoitettujen lausuntojen valmistelu. Yksityiskohtaiset säännökset tämän kohdan soveltamisesta annetaan 14 artiklassa säädettyä menettelyä noudattaen.9 artikla Jos jäsenvaltio 8 artiklan mukaisesti toteutetun tarkastuksen perusteella arvioi, että tämän direktiivin säännöksiä ei enää noudateta toisen jäsenvaltion laitoksessa, sen on ilmoitettava tästä sen valtion toimivaltaiselle viranomaiselle. Edellä tarkoitetun viranomaisen on toteutettava kaikki tarvittavat toimenpiteet ja ilmoitettava ensiksi mainitun jäsenvaltion toimivaltaiselle viranomaiselle tehdyistä päätöksistä ja niiden perusteista.Jos ensiksi mainittu jäsenvaltio epäilee, että edellä tarkoitettuja toimenpiteitä ei ole toteutettu tai ne ovat riittämättömät, molempien jäsenvaltioiden on yhdessä etsittävä keinot tilanteen korjaamiseksi, tarvittaessa järjestämällä tarkastuskäynti laitokseen.Jäsenvaltioiden on ilmoitettava komissiolle erimielisyyksistä ja tehdyistä ratkaisuista.Jos jäsenvaltiot eivät pääse yksimielisyyteen, toisen niistä on saatettava asia kohtuullisen ajan kuluessa komission käsiteltäväksi, ja komissio määrää yhden tai useamman asiantuntijan antamaan lausunnon.Kunnes lausunto on annettu, sen jäsenvaltion, josta tavara toimitetaan, on tehostettava kyseisestä laitoksesta tulevien munavalmisteiden tarkastuksia ja komissio määrää välittömästi sen jäsenvaltion pyynnöstä, josta tavara toimitetaan, asiantuntijan matkustamaan laitokseen tehdäkseen ehdotukset sopivista väliaikaisista suojatoimenpiteistä.Neljännessä alakohdassa tarkoitetun lausunnon perusteella tai 7 artiklan 1 kohdan mukaisen tarkastuksen tuloksen perusteella jäsenvaltioiden voidaan sallia, noudattaen 13 artiklassa säädettyä menettelyä, väliaikaisesti kieltää siitä laitoksesta peräisin olevien munavalmisteiden pääsyn niiden alueelle.Edellä tarkoitettu lupa voidaan peruuttaa 13 artiklassa säädettyä menettelyä noudattaen yhden tai useamman asiantuntijan toimittamien lisälausuntojen perusteella.Asiantuntijoiden on oltava muun kuin erimielisyydessä mukana olevien jäsenvaltioiden kansalaisia.Yksityiskohtaiset säännökset tämän artiklan soveltamisesta annetaan 14 artiklassa säädettyä menettelyä noudattaen.10 artikla Neuvosto voi määräenemmistöllä komission ehdotuksesta muuttaa tämän direktiivin liitettä.11 artikla 1. Kunnes tämän direktiivin säännöksiä sovelletaan, jatketaan munavalmisteiden tuontia kolmansista maista koskevien kansallisten säännösten soveltamista ja ne eivät saa olla edullisempia kuin yhteisön sisäistä kauppaa koskevat säännökset.2. Jäsenvaltioiden ja komission asiantuntijat suorittavat tarkastukset paikalla. Komissio nimittää tarkastuksista vastaavat jäsenvaltioiden asiantuntijat tehtäviinsä jäsenvaltioiden ehdotuksesta. Tarkastukset tehdään yhteisön nimissä, joka myös vastaa niistä johtuvista kustannuksista.3. Niistä laitoksista, joka täyttävät liitteessä säädetyt vaatimukset, laaditaan luettelo 14 artiklassa säädettyä menettelyä noudattaen.4. Maahantuotavia valmisteita seuraavan terveystodistuksen ja valmisteita koskevan terveellisyysmerkinnän muodon ja ominaisuuksien on vastattava mallia, josta päätetään 14 artiklassa säädettyä menettelyä noudattaen.12 artikla Neuvosto päättää määräenemmistöllä komission ehdotuksesta, mitä voimassa olevissa elintarvikkeissa käytettäväksi sallittuja lisäaineita koskevissa yhteisön säännöksissä sallittujen lisäaineiden luetteloon sisältyviä lisäaineita voidaan käyttää 3 artiklan a alakohdassa tarkoitettuihin munavalmisteisiin sekä päättää niiden käyttöä koskevista yksityiskohtaisista säännöistä.Kunnes edellä tarkoitettu päätös annetaan, jatketaan tällaista käyttöä koskevien kansallisten sääntöjen soveltamista.13 artikla 1. Jos tässä artiklassa säädettyä menettelyä on noudatettava, asian saattaa 15 päivänä lokakuuta 1968 annetulla neuvoston päätöksellä perustetun pysyvän eläinlääketieteen komitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvoston tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää suunnitelluista toimenpiteistä, jos ne komitean lausunnon mukaiset.4. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa 15 päivän kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.14 artikla 1. Jos tässä artiklassa säädettyä menettelyä on noudatettava, asian saattaa komitean käsiteltäväksi komitean puheenjohtaja omasta aloitteestaan tai jäsenvaltion pyynnöstä viipymättä.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvoston tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää suunnitelluista toimenpiteistä, jos ne ovat komitean lausunnon mukaiset.4. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä.Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä, jollei neuvosto ole yksinkertaisella enemmistöllä hylännyt mainittuja toimenpiteitä.15 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 31 päivään joulukuuta 1991 mennessä. Niiden on ilmoitettava tästä komissiolle viipymättä.Komissio toimittaa viimeistään 31 päivänä joulukuuta 1994 neuvostolle kertomuksen asiassa saaduista kokemuksista, jossa tarvittaessa on ehdotukset tämän direktiivin liitteen mukauttamiseksi tieteen ja tekniikan kehitys erityisesti huomioon ottaen.16 artikla Tämä direktiivi on osoitettu kaikille jäsenvaltioille.Tehty Luxemburgissa 20 päivänä kesäkuuta 1989.Neuvoston puolestaC. ROMERO HERRERAPuheenjohtaja(1) EYVL N:o C 67, 14.3.1987, s. 9 jaEYVL N:o C 53, 2.3.1989, s. 10(2) EYVL N:o C 187, 18.7.1988, s. 184(3) EYVL N:o C 232, 31.8.1987, s. 11(4) EYVL N:o L 282, 1.11.1975, s. 49(5) EYVL N:o L 370, 30.12.1987, s. 14(6) EYVL N:o L 282, 1.11.1975, s. 104(7) EYVL N:o L 377, 31.12.1987, s. 44(8) EYVL N:o L 282, 1.11.1975, s. 56(9) EYVL N:o L 282, 1.11.1975, s. 100(10) EYVL N:o L 33, 8.2.1979, s. 1(11) EYVL N:o L 144, 29.5.1986, s. 38LIITE


Avis juridique important

|

31992L0103

Komission direktiivi 92/103/ETY, annettu 1 päivänä joulukuuta 1992, kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY liitteiden I-IV muuttamisesta

Virallinen lehti nro L 363 , 11/12/1992 s. 0001 - 0065 Suomenk. erityispainos Alue 3 Nide 46 s. 0135  Ruotsink. erityispainos Alue 3 Nide 46 s. 0135

KOMISSION DIREKTIIVI 92/103/ETY,annettu 1 päivänä joulukuuta 1992,kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä annetun neuvoston direktiivin 77/93/ETY liitteiden I PIV muuttamisestaEUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY (), sellaisena kuin se on viimeksi muutettuna komission direktiivillä 92/10/ETY (), ja erityisesti sen 3 artiklan 6 kohdan, 4 artiklan 3 kohdan ja 5 artiklan 3 kohdan,sekä katsoo, ettäkyseiset haitalliset organismit, jotka on kiellettävä tai voidaan kieltää kokonaan kaupassa, luetellaan tässä järjestyksessä direktiivin 77/93/ETY liitteessä I tai liitteessä II,kyseisen direktiivin liitteessä III on luettelo tuotteista, joiden tuonti on kielletty tietyin edellytyksin tai joiden tuonti voidaan kieltää eri jäsenvaltioiden aloitteesta,direktiivin 77/93/ETY liitteessä IV luetellaan myös erityisvaatimukset, jotka on täytettävä, jos halutaan entistä paremmin taata se, ettei edellä mainittuja haitallisia organismeja esiinny,kasvien terveyteen liittyvän yhteisön järjestelmän soveltaminen koko yhteisön alueella ilman sisärajoja ja suojeltujen alueiden perustaminen edellyttävät liitteiden täydellistä uudistamista,tämän uudistamisen olisi perustuttava sellaisten kasvien terveyteen liittyvien vaarojen tutkimukseen, jotka aiheutuvat yhteisön ja kolmansien maiden tuotteista ja jotka arvioidaan uusimpien käytettävissä olevien tieteellisten tietojen perusteella, mutta siinä olisi myös otettava huomioon yhteisössä tärkeät haitalliset organismit ja direktiivin liitteissä I, II, III ja IV luetellut erityisvaatimukset,tämän uudistamisen seurauksena olisi laadittava luettelo haitallisista organismeista, jotka jaotellaan niihin, jotka eivät esiinny yhteisössä, mutta ovat merkittäviä koko yhteisössä, ja niihin, jotka esiintyvät yhteisössä ja ovat merkittäviä koko yhteisössä, sekä tietyillä suojelluilla alueilla merkittäviin organismeihin; tietyissä yhteisön osissa esiintyvät haitalliset organismit sekä niitä koskevat vaatimukset pitäisi poistaa,olisi otettava huomioon haitallisten organismien luokituksen, nimikkeistön tai tunnistettavuuden kehittyminen, jotta voitaisiin käyttää näiden organismien taksonomisesti oikeita nimiä,tieteellisen ja teknisen tietämyksen parantuminen on tuonut esiin tarpeen suojella entistä paremmin yhteisön viljelykasveja silloin kun ne ovat uhattuina,ottaen huomioon komission ja kaikkien jäsenvaltioiden aikomukset niiden antaessa neuvoston direktiiviä 85/574/ETY () direktiivin 77/93/ETY liitteissä II, III ja IV olevat B osat olisi tämän mukaisesti muutettava, mutta ainoastaan ennaltaehkäisevästi rajoitetuksi ajanjaksoksi, jotta komissio voisi käsitellä kasvien terveyteen liittyviä perusteitaan tapauskohtaisesti; tämä käsittely on tällä hetkellä päättynyt, ja luonteeltaan pysyvämmät säännökset olisi sen vuoksi annettava tarvittaessa,direktiivin 77/93/ETY liitteet olisi sen vuoksi korvattava,tässä direktiivissä säädetyt toimenpiteet ovat kasvinsuojelukomitean lausunnon mukaiset,ON ANTANUT TÄMÄN DIREKTIIVIN:1 artiklaKorvataan direktiivin 77/93/ETY liitteet I PIV liitteen mukaisesti.2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kuuden kuukauden kuluttua direktiivin 77/93/ETY liitteen V tarkistuksesta. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus niitä virallisesti julkaistaessa. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava viipymättä komissiolle tiedoksi tässä direktiivissä tarkoitetuista kysymyksistä antamansa kansalliset säännökset. Komissio ilmoittaa niistä muille jäsenvaltioille.3 artiklaTämä direktiivi on osoitettu kaikille jäsenvaltioille.Tehty Brysselissä 1 päivänä joulukuuta 1992.Komission puolestaRay MAC SHARRYKomission jäsen()LIITE"LIITE IA osaHAITALLISET ORGANISMIT, JOIDEN KULKEUTUMINEN JA LEVIÄMINENON KIELLETTÄVÄ KAIKISSA JÄSENVALTIOISSAI jaksoHAITALLISET ORGANISMIT, JOITA EI ESIINNY YHTEISÖSSÄ JA JOTKA OVATMERKITTÄVIÄ KOKO YHTEISÖSSÄa) Hyönteiset, punkit ja ankeroiset kaikissa niiden kehitysvaiheissa 1. Acleris spp. (Euroopan ulkopuoliset) 2. Amauromyza maculosa (Malloch) 3. Anomala orientalis Waterhouse  4. Anoplophora chinensis (Thomson) 5. Anoplophora malasiaca (Forster) 6. Arrhenodes minutus Drury 7. Bemisia tabaci Genn. (Euroopan ulkopuoliset populaatiot) seuraavien virusten siirtäjinä:a) Pavun kultamosaiikkivirusb) Pitkäpavun lievä läikkävirusc) Salaatin tarttuva keltavirusd) Paprikan lievä täpläviruse) Kurpitsan käppyrälehtivirusf) Tyräkin mosaiikkivirusg) Floridan tomaattivirus 8. Cicadellidae (Euroopan ulkopuoliset) jotka ovat Pierce's disease -taudin siirtäjiä (aiheuttajana Xylella fastidiosa) kuten:a) Carneocephala fulgida Nottinghamb) Draeculacephala minerva Ballc) Graphocephala atropunctata (Signoret) 9. Choristoneura spp. (Euroopan ulkopuoliset)10. Conotrachelus nenuphar (Herbst)11. Heliothis zea (Boddie) 12. Liriomyza sativae Blanchard13. Longidorus diadecturus Eveleigh et Allen14. Monochamus spp. (Euroopan ulkopuoliset)15. Myndus crudus Van Duzee16. Nacobbus aberrans (Thorne) Thorne et Allen17. Premnotrypes spp. (Euroopan ulkopuoliset)18. Pseudopithyophthorus minutissimus (Zimmermann)19. Pseudopithyophthorus pruinosus (Eichhoff)20. Scaphoideus luteolus (Van Duzee)21. Spodoptera eridania (Cramer)22. Spodoptera frugiperda (Smith)23. Spodoptera litura (Fabricius)24. Thrips palmi Karny25. Thephritidae (Euroopan ulkopuoliset) kuten:a) Anastrepha fraterculus (Wiedemann)b) Anastrepha ludens (Loew)c) Anastrepha obliqua Macguartd) Anastrepha suspensa (Loew)e) Dacus ciliatus Loewf) Dacus cucurbitae Coquillettg) Dacus dorsalis Hendelh) Dacus tryoni (Froggatt)i) Dacus tsuneonis Miyakej) Dacus zonatus Saund.k) Epochra canadensis (Loew)l) Pardalaspis cyanescens Bezzim) Pardalaspis quinaria Bezzin) Pterandrus rosa (Karch)o) Rhacochlaena Japonica ltop) Rhagoletis cingulata (Loew)q) Rhagoletis completa Cressonr) Rhagoletis fausta (Östen-Sacken)s) Rhagoletis indifferens Currant) Rhagoletis mendax Curranu) Rhagoletis pomonella Walshv) Rhagoletis ribicola Doanew) Rhagoletis suavis (Loew)26. Xiphinema americanum Cobb laajasti ymmärrettynä (Euroopan ulkopuoliset populaatiot)27. Xiphinema californicum Lamberti et Bleve-Zacheob) Bakteerit 1. Xylella fastidiosa (Well et Raju)c) Sienet 1. Ceratocystis fagacearum (Bretz) Hunt 2. Chrysomyxa arctostaphyli Dietel 3. Cronartium spp. (Euroopan ulkopuoliset) 4. Endocronartium spp (Euroopan ulkopuoliset) 5. Guignardia laricina (Saw.) Yamamoto et lto 6. Gymnosporangium spp.(Euroopan ulkopuoliset) 7. Inonotus weirii (Murrill) Kotlaba et Pouzar 8. Melampsora farlowii (Arthur) Davis 9. Monilinia Fructicola (Winter) Honey10. Mycosphaerella larici-leptolepis lto et al.11. Mycosphaerella populorum G.E.Thompson12. Phoma andina Turkensteen13. Phyloosticta solitaria Ell. et Ev.14. Septoria lycopersici Speg. var. malagutii Ciccarone et Boerema15. Thecaphora solani Barrus16. Trechispora brinkmannii (Bresad.) Rogersd) Virukset ja virusten kaltaiset organismit1. Jalavan siiviläputken kuolio2. Perunan virukset ja virusten kaltaiset organismit kuten:a) Andien perunan piilovirusb) Andien perunan läikkävirusc) Arrakatsan B-virusd) Perunan mustarengaslaikkuviruse) Perunan sukkulamukulatautif) Perunan T-virusg) perunan Euroopan ulkopuolisten A, M, S, V, X ja Y (mukaan lukien Y° ja Yn ja Yc) virusten isolaatit ja perunan kierrelehtisyys -virus3. Tupakan rengaslaikkuvirus4. Tomaatin rengaslaikkuvirus5. Seuraavien kasvien virukset ja virusten kaltaiset organismit: Cydonia Mill., Fragaria L., Malus Mill., Prunus L., Pyrus L., Ribes L, Rubus L. and Vitis L., kutena) Pensasmustikan lehtiläikkävirusb) Kirsikan karhealehtivirus (amerikkalainen)c) Persikan mosaiikkivirus (amerikkalainen)d) Peach phony rickettsiae) Persikan ruusukemosaiikkivirusf) Persikan ruusukemykoplasmag) Persikan X-tautimykoplasmah) Persikan keltamykoplasmai) Luumun juovakuviovirus (amerikkalainen)j) Vadelman käppyrälehtivirus (amerikkalainen)k) Mansikan piilevä C-virusl) Mansikan suoninauhavirusm) Mansikan pensomistautin) Sukujen Cydonia Mill., Fragaria L., Malus Mill., Prunus L., Pyrus L., Ribes L., Rubus L. ja Vitis L. Euroopan ulkopuoliset virukset ja virusten kaltaiset organismit 6. Virukset, joita Bemisia tabaci Genn välittää, kuten:a) Pavun kultamosaiikkivirusb) Pitkäpavun lievä läikkävirusc) Salaatin tarttuva keltavirusd) Paprikan lievä täpläviruse) Kurpitsan käppyrälehtivirusf) Tyräkin mosaiikkivirusg) Floridan tomaattiviruse) Loiskasvit1. Arceuthobium spp. (Euroopan ulkopuoliset)II jaksoHAITALLISET ORGANISMIT, JOITA ESIINTYY YHTEISÖSSÄ JA JOTKA OVAT MERKITTÄVIÄKOKO YHTEISÖSSÄa) Hyönteiset, punkit ja ankeroiset kaikissa niiden kehitysvaiheissa1. Globodera pallida (Stone) Behrens2. Globodera rostochiensis (Wollenweber) Behrens3. Heliothis armigera (Hübner)4. Liriomyza bryoniae (Kaltenbach)5. Liriomyza trifolii (Burgess)6. Liriomyza huidobrensis (Blanchard)7. Opogona sacchari (Bojer)8. Popillia japonica Newman9. Spodoptera littoralis ( Boisduvall)b) Bakteerit1. Clavibacter michiganesis (Smith) Davis et al ssp. sepedonicus (Spieckermann et Kotthoff) Davis et al.c) Sienet1. Melampsora medusae Thümen2. Synchytrium endobioticum (Schilbersky) Percivald) Virukset ja virusten kaltaiset organismit1. Omenan lisäversoisuustauti2. Aprikoosin kloroottinen kierrelehtimykoplasma3. Päärynän näivetystautiB osaHAITALLISET ORGANISMIT, JOIDEN KULKEUTUMINEN JA LEVIÄMINENON KIELLETTÄVÄ TIETYILLÄ SUOJELLUILLA ALUEILLA>TAULUKON PAIKKA>>TAULUKON PAIKKA>LIITE II>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>>TAULUKON PAIKKA>LIITE III>TAULUKON PAIKKA>>TAULUKON PAIKKA>LIITE IV>TAULUKON PAIKKA>>TAULUKON PAIKKA>>TAULUKON PAIKKA>"() EYVL N:o L 26, 31.1.1977, s. 20() EYVL N:o L 70, 17.3.1992, s. 27() EYVL N:o L 372, 31.12.1985, s. 25


Avis juridique important

|

31975L0323

Neuvoston direktiivi 75/323/ETY, annettu 20 päivänä toukokuuta 1975, maa- ja metsätalouskäyttöön tarkoitettujen työvälineiden, koneiden tai perävaunujen valaisimia ja merkkivalolaitteita varten pyörillä varustettuihin maatalous- ja metsätraktoreihin asennettua sähkökytkentää koskevan jäsenvaltioiden lainsäädännön lähentämisestä

Virallinen lehti nro L 147 , 09/06/1975 s. 0038 - 0039 Suomenk. erityispainos Alue 13 Nide 4 s. 0123  Kreikank. erityispainos: Luku 13 Nide 3 s. 0090  Ruotsink. erityispainos Alue 13 Nide 4 s. 0123  Espanjank. erityispainos: Luku 13 Nide 4 s. 0117  Portugalink. erityispainos: Luku 13 Nide 4 s. 0117

NEUVOSTON DIREKTIIVI,annettu 20 päivänä toukokuuta 1975,maa- ja metsätalouskäyttöön tarkoitettujen työvälineiden, koneiden tai perävaunujen valaisimia ja merkkivalolaitteita varten pyörillä varustettuihin maatalous- ja metsätraktoreihin asennettua sähkökytkentää koskevan jäsenvaltioiden lainsäädännön lähentämisestä (75/323/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 100 artiklan,ottaa huomioon komission ehdotuksen,ottaa huomioon edustajakokouksen lausunnon(1),ottaa huomioon talous- ja sosiaalikomitean lausunnon(2),sekä katsoo, ettätekniset vaatimukset, jotka traktoreiden on kansallisen lainsäädännön mukaan täytettävä, koskevat muun muassa työvälineiden, koneiden ja perävaunujen sähkökytkentää,nämä vaatimukset ovat eri jäsenvaltioissa erilaisia; tästä seuraa tarve samojen vaatimusten hyväksymiseksi kaikissa jäsenvaltioissa joko voimassa olevan lainsäädännön lisäksi tai sen sijasta, jotta erityisesti voitaisiin ottaa käyttöön pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY(3) säädetty ETY-tyyppihyväksyntämenettely, jateknisten vaatimusten osalta on suotavaa ottaa käyttöön Kansainvälisen standardisointijärjestön hyväksymät vaatimukset, jotka esitetään ISO-suosituksessa R/1724 (ensimmäinen painos, huhtikuu 1970) ja jotka koskevat 6 tai 12 voltin sähköjärjestelmän omaavien ajoneuvojen sähkökytkentöjä,ON ANTANUT TÄMÄN DIREKTIIVIN:1 artikla1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia.2. Tätä direktiiviä sovelletaan ainoastaan 1 kohdassa määriteltyihin ilmarenkailla varustettuihin traktoreihin, joissa on kaksi akselia ja joiden suurin rakenteellinen nopeus on 6-25 km/h.2 artiklaJäsenvaltiot eivät voi evätä traktorin ETY-tyyppihyväksyntää tai kansallista hyväksyntää työvälineiden, koneiden tai perävaunujen valaisinten ja merkkivalolaitteiden sähkökytkentää koskevista syistä, jos traktorissa on liitteessä olevien vaatimusten mukainen sähkökytkentä.3 artiklaJäsenvaltiot eivät voi evätä traktoreiden rekisteröintiä tai kieltää niiden myyntiä, laskemista liikkeelle tai käyttöä työvälineiden, koneiden tai perävaunujen valaisinten ja merkkivalolaitteiden sähkökytkentää koskevista syistä, jos traktorissa on liitteessä olevien vaatimusten mukainen sähkökytkentä.4 artiklaLiitteen vaatimusten mukauttamiseksi tekniikan kehitykseen tarvittavista muutoksista säädetään direktiivin 74/150/ETY 13 artiklassa säädettyä menettelyä noudattaen.5 artikla1. Jäsenvaltioiden on saatettava tämän direktiivin noudattamisen edellyttämät säännökset voimaan kahdeksantoista kuukauden kuluessa sen tiedoksi antamisesta ja niiden on ilmoitettava tästä komissiolle viipymättä.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.6 artiklaTämä direktiivi on osoitettu kaikille jäsenvaltioille.Tehty Brysselissä 20 päivänä toukokuuta 1975.Neuvoston puolestaPuheenjohtajaR. RYAN(1) EYVL N:o C 160, 18.12.1969, s. 29(2) EYVL N:o C 48, 16.4.1969, s. 21(3) EYVL N:o L 84, 28.3.1974, s. 10LIITETraktorissa on oltava pysyvästi kytketty pistorasia, jossa on seitsemän liitintä ja joka on 12 voltin jännitettä maa- ja metsätalouskäyttöön tarkoitettujen työvälineiden, koneiden tai perävaunujen valaisimia ja merkkivalolaitteita koskevan ISO-suosituksen R/1724 (ensimmäinen painos, huhtikuu 1970) mukainen.